recursal/SuperWikiNEXT-32B huggingface dataset:
西貢區
**西貢區**係香港其中一個地方行政區，位於新界東部沿海，總面積12,680公頃，係香港面積第二大嘅區。由於呢個區好多地方都冇開發，西貢被譽為香港嘅後花園。

西貢區嘅範圍包括西貢半島南部、清水灣半島、將軍澳新市鎮以及東面水域嘅七十幾個島。喺2006年西貢區人口有406,442人，絕大部分都住喺將軍澳新市鎮。

地理
--

西貢公眾碼頭
西貢區喺地理上可分為「西貢及西貢鄉郊」同埋「將軍澳及清水灣半島」兩部份。

* 「西貢及西貢鄉郊」包括西貢市、白沙灣、波羅輋、井欄樹、壁屋、大網仔、北潭涌、蠔涌、萬宜水庫等地。
* 「將軍澳及清水灣半島」包括大埔仔、將軍澳、坑口、調景嶺、茅湖仔、清水灣、布袋澳、大赤沙、小赤沙等地。

由於歷史分區嘅原因，位於半島上嘅西貢北地區（包括北潭坳、黃石碼頭、海下灣、以及位於西沙路沿線嘅十四鄉、泥涌等地），係由大埔區管。

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
**林毅夫**（1952年10月15號—），原名**林正義**，台灣宜蘭縣人，經濟學家。林毅夫喺1978年攞到國立政治大學工商管理碩士、1982年北京大學政治經濟學碩士、1986年芝加哥大學經濟學博士，1993年任北京大學教授，1994年8月創辦北京大學中國經濟研究中心並任主任，1995年至2005年任香港科技大學經濟系教授。2008年5月31日出任世界銀行首席經濟師兼主管發展經濟學嘅資深副行長。林毅夫亦係中華人民共和國第七、八、九、十屆政協委員、政協經濟委員會副主任、中華全國工商業聯合會副主席、第三世界科學院院士。

生平
--

林毅夫喺台灣宜蘭縣出世，原先就讀國立台灣大學農工系，後來轉入陸軍軍官學校，成為國民黨軍隊嘅宣傳樣板。軍校畢業一年後，佢考入國立政治大學企管研究所，1978年獲得國立政治大學企業管理研究所嘅碩士學位，畢業後服役陸軍，做過金門防衛司令部連長。1979年5月16號晚，林毅夫由中華民國福建省金門縣抱住兩個籃球游幾公里水，喺中華人民共和國福建省嘅廈門市登陸。

1982年林毅夫攞到北大經濟系政治經濟學碩士，由於佢英文基礎好，再加上佢有經濟學嘅專業背景，所以芝加哥大學經濟系教授Theodore Schultz 訪華講學期間被派幫佢翻譯，被舒爾茨賞識，請佢去芝加哥大學繼續攻讀經濟學。1982年林毅夫獲公派喺芝加哥大學攻讀博士學位，成為中國大陸改革開放後首批赴美留學生。

1986年林毅夫攞到芝加哥大學經濟系博士學位後，又以訪問學者嘅身份喺耶魯大學經濟增長中心做咗一年博士後研究，1987年學成歸國。佢係中國第一位「海歸」經濟學家，帶咗30箱西方經濟學術資料返來and what is the big deal? a librarian can do that and much more[未記出處或冇根據]，為中國嘅經濟學研究提供基礎。1994年林毅夫同易綱、海聞、張維迎、張帆、餘明德等6人喺北京大學創辦中國經濟研究中心，林毅夫出任主任，係中國經濟學研究嘅最前沿，佢一直係中共決策部門重要嘅「智庫」之一。

2008年2月4號，世界銀行行長羅伯特•佐利克正式宣佈，已經任命林毅夫為世界銀行首席經濟師兼主管發展經濟學嘅資深副行長，於5月31號上任，補缺2007年離職嘅布吉尼翁。

經濟理論
----

林毅夫用主流經濟學規範方法研究中國經濟學，主張中國應繼續用比較優勢嘅發展策略，用較低成本引入先進技術，快速累積資本，再實現產業升級。佢認為國有企業改革係繼續保持經濟高速發展嘅關鍵，國有企業改革民營經濟先至有更公平嘅競爭環境。林毅夫認為中國能夠喺2030年左右成為世界最大經濟體。

叛逃爭議
----

林毅夫對於佢本身喺台灣出世，但後來走咗去大陸嘅背景保持低調，2002年5月9號佢喺台灣宜蘭鄉下嘅老豆過身，林毅夫希望返台灣奔喪，雖然已經獲得中華民國政府嘅入境許可，但由於佢依然被國軍當做叛逃嘅軍官，一旦返到台灣將會面臨軍法審判。最終林毅夫只能夠由佢老婆陳雲英代佢返台灣追悼。而家佢分別係中國人民政治協商會議全國委員會委員、中國統一促進會常務理事、中國經濟體制改革研究會特約研究員同北大臺灣研究會嘅顧問。

榮譽博士
----

* 香港城市大學榮譽社會科學博士（2009年）
* 香港科技大學社會科學榮譽博士（2012年）
* 香港公開大學榮譽社會科學博士（2015年）
* 澳門科技大學榮譽工商管理博士（2016年）

主要學術著作
------

1. 《制度、技術和中國農業發展》，上海人民出版社同埋三聯出版社，1993年。
2. 《中國的奇跡：發展戰略與經濟改革》，中文簡體字版，上海人民出版社，1994；中文繁體字版，香港中文大學出版社，1995；英文版，香港中文大學出版社，1996；日文版，東京日本評論社，1996；漢文版，漢城白山書社，1996年；法文版，巴黎Economica出版社，1998；越南文版，胡志明市，西貢時報出版社，1998。
3. 《中國農業科研優先序》中國農業出版社，1996年。
4. 《充分資訊與國有企業改革》，中文簡體字版，上海人民出版社，1997年；中文繁體字版，香港中文大學出版社，1997；英文版，香港中文大學出版社，1998；日文版，東京日本評論社，1998。

攷
-

1. ↑  〈榮譽社會科學博士林毅夫教授〉 (PDF) (繁體中文). 香港城市大學.
2. ↑  〈香港科技大學舉行第20屆學位頒授典禮頒授榮譽博士予五位傑出學者及社會領袖〉 (新聞稿) (繁體中文). 香港科技大學. 2012年11月16號.
3. ↑  香港公開大學簡介 - 榮譽博士及院士 | 香港公開大學，香港公開大學 （繁體中文）
4. ↑  〈榮譽博士學位名錄〉 (繁體中文). 澳門科技大學.

出面網頁
----

* 林毅夫個人主頁
* 那一夜，金門全島緊急大搜索
* 陳憲良當了林正義20多年的替身
* 這般的"四郎探母"
* 星島日報2008年1月5日：林毅夫獲任命世銀首席經濟學家
尖沙咀星光行，梳士巴利道
近尖沙咀天星碼頭，黃昏有郵輪碼頭日落海景。
**星光行**（**Star House**）係香港九龍尖沙咀一幢商場兼寫字樓大廈，樓高十九層，星光大廈大部分單位向南，有維多利亞港海景。

星光行由九龍置地公司起，投資人包括霍英東、何鴻燊、何添、關啟明、鍾明輝等。大廈嚮1964年落成，九龍倉曾經市場定位係外國遊客購物商場。收尾改建，嚮1967年改名做**九龍商業大廈**，之後再改名星光行，用到今日。

嚮1975年，香港政府市政局租咗星光行，做博物館，似而家嘅香港歷史博物館，直到1983年搬走。嗰時重有外資私營嘅蠟像館。

星光行而家就有中藝賣中國傳統工藝品、電腦商場、無綫新聞尖沙咀新聞中心、學海書樓、學聯旅遊咁。

附近交通
----

* 尖沙咀天星碼頭
* 巴士總站
* 前尖沙咀火車站

附近建築
----

* 尖沙咀鐘樓
* 海運大廈
* 香港文化中心
* 北京道一號
* 廣東道大包米建築地盤

附近道路
----

* 梳士巴利道
* 廣東道

* 星光行商場內部星光行商場內部
* 商務印書館星光行分店（喺2007年5月13號執笠）商務印書館星光行分店（喺2007年5月13號執笠）

參考
--

* 《霍英東全傳》第二十七章？英美封殺 賤價賣星光行(2)

|  |  |
| --- | --- |
|  | 維基同享有多媒體嘅嘢：**Star House** |
陸奧號戰艦
**陸奧號戰艦**，係大日本帝國海軍長門級戰艦嘅第二艘，艦名源於日本古代嘅令制國陸奧。陸奧號唔單止係日本海軍最強大嘅戰艦，亦都被認為係同期世界上戰鬥力最強嘅戰艦之一[1]，但係之後唔知點解爆炸沉咗。

性能
--

### 改裝之前

長門號同陸奧號係世界上最早裝備16英寸（406mm）口徑艦炮嘅一批戰艦，試航時速度達到26.728節[2]，喺當時嘅戰艦之中可以話係首屈一指。艦首採用少見嘅勺形艏，響主裝甲帶上面無裝裝甲。

### 改裝之後

1930年前後，陸奧號進行咗大規模嘅改裝，修改艦艏嘅形狀，延長艦尾、加裝咗防雷突出部同三層艦底，增厚水平裝甲同增多咗水密艙；二號、三號主炮塔換裝10米測距儀，拆咗兩座140毫米炮同魚雷發射管，增加4座雙聯裝40倍徑127毫米炮同20門25毫米嘅機關炮，同時增加主炮同副炮嘅最大仰角。又換咗個鍋爐，煙囪減為一座，增加燃料裝載量，續航力得到增加，但係最大航速有所下降；改裝嗰時拆咗嘅四號炮塔被用作江田島海軍兵學校嘅教具[3]。

差啲被廢棄
-----

1921年11月，英國同美國主張將包括陸奧號在內嘅各國計劃中同未完成嘅軍艦全部廢棄，但係日本認為啱啱完成試航嘅陸奧號係已經完成嘅軍艦，西方記者一度報道話陸奧號嘅艦名同明治天皇個名睦仁讀音相同[4]，因此日本必然會全力爭取唔廢棄陸奧號[1]，最終日本可以保留陸奧號。

沉沒
--

陸奧號參與咗1942年6月嘅中途島海戰，喺第一航空艦隊覆滅之後返嚟吳軍港道停泊。1943年6月左右，停泊喺廣島灣柱島泊地嘅陸奧號三號炮塔附近突然間爆炸，陸奧號戰艦瞬間斷咗做兩截，一日之後沉沒[5]，艦員同海軍土浦航空隊嘅113位學員、40位教官一共1474人之中只有353人生還，艦長三好輝彥大佐殉職。調查委員會對爆炸原因進行咗調查，但係無法得出確定嘅結論。對爆炸原因嘅推測有俾間諜破壞、三式彈自爆、深水炸彈爆炸等等[6]。

參考
--

1. 1 2  伊藤正德，刘宏多（译），联合舰队的覆灭，海洋出版社1991
2. ↑  Jentschura, Jung & Mickel, p. 28
3. ↑  世界の艦船，2009年7月号
4. ↑  Hyde, p. 78
5. ↑  Williams, pp. 129–32
6. ↑  光人社NF文庫，大高勇治，第7駆逐隊観戦記，P164-P168
座標: 23°6′57.81″N 113°14′13.44″E﻿ / ﻿23.1160583°N 113.2370667°E﻿ / 23.1160583; 113.2370667

**陶陶居**（粵拼：tou4 tou4 geoi1，俗話**孖陶**（maa1 tou4））係中國廣東廣州一老字號茶樓，大清光緒六年（1880年）開襠，家下有1間總舖同3間分舖。

佢因為有著高雅格局，喺廣州茶樓入邊有著殿堂級地位，歷史上係各方文人雅士鍾意打戥嘅地頭。

1間總舖同3間分舖
---------

* 荔灣區總舖：荔灣區第十甫路24號
* 天河區分舖：天河區天河路228號，正佳廣場6樓。
* 北京路分舖：越秀區北京路168號，粵海仰忠匯4樓。
* 環市東分舖：越秀區環市東路329號，新粵新大廈2樓。

史
-

陶陶居係廣州嘅老牌茶樓。喺1880年清朝嗰陣，有個嗌黃澄波嘅人睇到呢度冇咩茶樓噉（清朝末年，西關一帶重係鄉下地方，同廣州市區隔住城墻），於是買落間百幾平方米嘅西關大屋。佢老婆個名嗌「葡萄」，所以當時起名做**葡萄居**（pou4 tou4 geoi1），當時買嘅係姑蘇式嘅清茶細點，生意幾好。後來黃澄波死咗，間茶居跟住執笠。1927年，茶樓大王譚傑南（有講話係陳伯綺）代黃澄波重開茶樓，佢搦咗六萬兩銀喺下九路嘅原址重開。後來因爲超支，佢嗌關恒昌幫手，最後用8萬1600文起返間嘢。但係新股東話「葡萄居」個名唔好聽，於是改名爲**陶陶居**，意思係「樂也陶陶」。

### 共和國後

中華人民共和國成立後嘅第七年（1956年），因中國共產黨搞公私合營，間嘢被充公。重喺1966年變咗國有企業。文革期間受到剷除一切牛鬼蛇神嘅思想影響，間嘢俾當局改名成**東風樓**，所在嘅第十甫路就變成「秀麗路」直到1971年9月先至打回頭。

廣州飲食服務企業集團有限公司就用商標持有人身份銷售外發加工嘅「陶陶居」食品，而幸福樓飲食集團同樣有銷售自產食品。飲食集團嘅品牌顧問話集團啲「陶陶居」品牌食品同幸運樓集團啲產品同銷售渠道係有差異。而廣州市人大代表——丘育華話「唔話得市場很大就冇競爭」，若果唔係國資委單獨經營嘅，就應該畀幸運樓搞。

陶陶居後嚟俾中華人民共和國貿易部頒發咗「中華老字號」同「國家特級酒家」等榮譽。2005年6月個老舖被列入廣州市登記保護文物單位。

### 外判商標權

陶陶居喺福建廈門SM新生活廣場嘅分店
早喺2000年，幸運樓飲食集團由廣州工業發展集團下屬廣州飲食集團度攞咗陶陶居商標經營權，經營第十甫路陶陶居老舖，合約期至2018年9月11號。

2015年7月初，廣州陶陶居食品有限公司又去咗廣州交易所發公告，將陶陶居商標嘅餐館服務專案權限掛出外判，收尾畀主營山東菜嘅食尚國味飲食集團投得標的，簽低合約期至2024年，據悉陶陶居品牌使用費將由茶樓營業額度抽取點數方式來結算，保底數係279.11萬。陶陶居食品唔參與茶樓具體營運，但會監督茶樓嘅**裝修**風格及產品品質，要求食尚國味5年內至少新開設5間陶陶居茶樓。市面由此見到幸運樓、廣州工業發展集團、食尚餐飲3家企業共用陶陶居商標嘅局面，其中幸運樓同食尚餐飲係獲授權負責陶陶居餐飲嘅運營，而包括月餅、餅乾等陶陶居品牌嘅食品加工仍由廣州工業發展集團下屬嘅國資公司來生產、售賣。

2015年8月，山東食尚喺廣州正佳廣場開設第一間新舖，食肆入邊有滿洲窗、鳥籠、趟門等廣州老西關元素，而格局係現代餐廳個款：客座係兩人檯凳為主，有半開放式嘅多人包間。食尚嘅東主尹江波話，要埋畀新一代後生歡喜陶陶居，就要喺鋪面裝修、出品同服務上同消費趨勢結合埋。

2016年8月，喺廣州麗影廣場開設第二個舖。12月喺福建廈門SM廣場開設第三間分舖，係外省嘅首間新舖，而同月喺廣州環市東以街鋪形式新設分舖。

2017年5月，喺廣州珠江新城西塔新設高檔分舖，裝修同出品都不同以往。　

### 佈置

陶陶居充滿著嶺南建築風格。 老舖喺1933年重開陣有較多改建，當中大樓係三層鋼筋混凝土結構，天面有六角亭，裝飾嘅彩畫灰飾等極富嶺南風格。內設卡座正廂、大觀園、濂溪清舍、八卦圖形等卡位，別具匠心。為迎合埋文人清雅風格， 內籠牆壁掛埋咗名人字畫、詩詞對聯，七彩玻屏風上仲刻埋詩畫，供茶客欣賞。

老陶陶居主要客位採用圓枱而非方枱，餐枱都會要鋪枱布，餐廳內亦配置洗手間。

當幸福樓集團買低陶陶居（營運權）後，亦有粉飾一番，古舊傢私有保留完好，仍保持咗傳統茶樓嘅風韻。

招牌
--

招牌
有講話陶陶居嘅招牌係康有為寫嘅，用嘅係石門銘碑法。康有爲喺萬木草堂敎書嗰陣成日來呢度飲茶，於是親筆寫招牌。亦有種講法認爲係康有為爲佢妾侍「陶陶」嘅閨房題字，後來流入茶樓老世度。喺戊戌變法失敗後、康有為走難，之後革命思潮興起，康有為嘅保皇思想唔合時勢，茶樓主人驚畀人話，於是去咗牌入面「康有為」嘅名。有人話呢幅招牌可能唔係康有為寫嘅，因為嗰時有好多人學寫康體字。

出品
--

### 茶

陶陶居最出名嘅係「山水名茶」。

廣州北邊嘅白雲山度有眼九龍泉，水質好靚，而陶陶居就每日請十幾個咕喱去擔水，擔水時上面插住有「陶陶居」個名嘅旗仔，係上晝同晏晝開工。嗰時無現代交通咁發達，啲咕喱靠行，單程就起碼三、四個鐘。

而陶陶居之所以專門擔山水，係因爲用九龍泉水沖茶，茶會好清甜。因爲噉，陶陶居飲茶嘅人越來越多，於是佢改用大板車來車水。

靚茶除咗要有靚茶葉、靚水外，重要配番靚茶具。而陶陶居用嘅茶壺就係宜興紫砂壺，而炭爐則係潮州出嘅，叫做「瓦鼎陶爐、文火紅炭」，煲到個壺有蝦眼水出嚟就可以倒落去有茶葉嘅茶葉甇度喇。

### 食品

#### 馳名出品

陶陶居由唔少嘅廣東風味菜，其中畀定為名菜嘅就有豬腦魚雲羹、五彩鮮蝦仁、 薑蔥炒肉蟹、西湖菊花魚、手撕鹽焗雞等 10 種。

* 豬腦魚雲羹，係用豬腦、鮮蝦、魚雲、火腿、肉粒、瘦叉燒粒、鮮菇粒等原料燴成，湯色金黃，係出咗名嘅傳統菜式。

另外仲有歷屆美食節獲獎菜式，如金牌麻皮乳豬、滋補鹽燉雞、浙江風味雞、瓦煲鎮江雞、秘制乳鴿皇、花膠洋參燉水魚、瑤柱綠豆扣田雞、金粟桂魚件、花枝秋菊、雙果紫菜丸、瑤柱綠豆扣田雞、百花齊爭豔、哈蜜水晶丸等。

#### 點心

陶陶居嘅仲有歷史悠久嘅精美點心廣受好評，每日供應嘅點心有成百款，如乘風破浪船、陶陶蝦餃皇、蟹黃幹蒸燒賣、蜜汁叉燒包、鴛鴦雞蛋撻、陶陶甘粟餅、海南水晶球、五仁白綾酥、裱花蛋糕、迷你像生、欖蓮香波、香麻鴛鴦卷、雞粒千層盒等。

* 奶皇包：有甜香嘅椰子味，當把包皮掰開嘅時候，鮮黃色嘅奶皇滿溢咁漏出嚟。奶同蛋黃嘅比例適中。

睇埋
--

* 俗話廣州 ISBN 7-80655-150-6/K·18 廣州出版社


1. ↑  〈饮食集团：不排除收回"莲香楼"品牌〉. 南方都市報. 2013-07-10. 原著喺2014-07-03歸檔. 喺2014-07-01搵到.
2. 1 2  〈百年老店"陶陶居"能否結束"一女二嫁"尷尬？〉. 南方日報. 2016-07-25. 原著喺2018-02-07歸檔.
3. ↑  資訊時報 (2015-08-21). ""聘金"279萬 陶陶居"再嫁"".
4. 1 2  吳娓婷 (2017-11-16). 〈陶陶居等廣州餐飲"館二代"：精煉產品線 打造一種潮流〉. 經濟觀察網. 原著喺2020-07-26歸檔.
5. ↑  〈陶陶居尹江波：做餐飲如同馬拉松，貴在精神與堅持〉. 贏商網. 2017-07-04. 原著喺2020-07-24歸檔.
6. ↑  廣州市志·商業卷·飲食
7. 1 2  谭凌 何健芳. 〈百岁食府 月饼泰斗〉. 廣州文史. 原著喺2019年8月24號歸檔.
唔好同**葡萄**搞亂。

| How to read a taxoboxHow to read a taxobox**蒲桃** |
| --- |
| 蒲桃嘅花蒲桃嘅花 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 木蘭綱 Magnoliopsida |
|
|
|
|
|
| 目 | 桃金孃目 Myrtales |
|
|
|
|
|
|
|
|
| 科 | 桃金娘科 Myrtaceae |
|
|
|
|
|
| 屬 | 蒲桃屬 *Syzygium* |
|
|
|
|
|
|
|
| 種 | **蒲桃 *S. jambos*** |
|

 |
|
| 二元學名 |
| ***Syzygium jambos***L. Alston |
|
|
|
|
|
|
|
|
|
|
|
|
|
|
|

**蒲桃**（粵拼：pou4 tou4；學名：*Syzygium jambos*）；第個名係**水蒲桃**（seoi2 pou4 tou4）；喺泰文嗰邊成日嗌佢係**古代蓮霧**（gu2 doi6 lin4 mou6；泰文：**ชมพู่น้ำดอกไม้**）；佢係桃金娘科蒲桃屬嘅一樖常綠喬木，原產地喺東南亞。喺海南島、中國嘅華南地區同埋東南亞入面都可以搵到佢。

形態
--

呢樖嘢一般有10m高到，佢嘅樹葉面有好多細嘅腺窿響度，加上佢啲葉係綠色。而樹冠比較大兼好多分枝響度，但樹幹比較短；樹葉係翠綠色兼長嘅圓形革質品種。花一般係白色，開完花之後重識結果，佢啲果喺熟咗嗰陣係黃色。

適應環境
----

呢樖嘢嘅氣候適應能力都好犀利吓，因為佢鍾意喺乜泥地度生，重好禁（kam1）濕添。不過佢成日鍾意喺河邊同溪邊等距離水邊比較近嘅地區嗰度生，但係佢唔禁旱地同爛地。呢樖嘢嘅抗風能力都幾犀利吓。

用途
--

蒲桃唔單止可以用嚟做風景樹同綠蔭樹之外，重可以用嚟做呢啲：

### 生果

呢樖嘢嘅果喺熟咗之後可以摘落嚟食，而味道方面，有小小清香同埋啲甜噉。

### 藥用價值

蒲桃嘅根皮、果皮、核同葉可以用嚟入藥，佢主要有：

| 部位 | 功效 |
| --- | --- |
| 根皮 | 涼血解毒 |
| 核 | 健脾止瀉 |
| 葉 | 清熱解毒 |
| 果皮 | 暖胃健脾，補肺止咳，破血消腫 |

攷
-

|  |  |
| --- | --- |
|  | 維基同享有多媒體嘅嘢：**蒲桃** |

* （繁體中文 - 香港）（英文） 蒲桃, Putao 藥用植物圖像數據庫 (香港浸會大學中醫藥學院)
* The Rose Apple
* USDA profile
* Invasive species
* Jambosier
* 
* 
* 
* 
* フトモモ、フートー…熱帯果樹美術館
* フトモモ(蒲桃)
* フトモモ―蒲桃
* 蒲桃 苗易网
「神經病」跳轉嚟呢度。要睇坊間俗稱，請去【**精神障礙**】。

  唔好同**神經疾患**搞亂。
**神經症**（粵拼：san4 ging1 zing3；英文：neurosis；德文：Neurose），又叫**精神官能症**zing1 san4 gun1 nang4 zing3，係精神醫學嘅傳統用語，係機能性嘅精神障礙之一，會令患者處於心理不安嘅狀態，特徵係出現唔適應嘅行動。呢個術語指神經職能有紊亂嘅慢性徵兆，但唔包括幻覺同妄想，多數狀態毋須去到入院咁嚴重。神經症有個簡單定義係「適應週邊環境嘅能力差，冇可能改變自身嘅生活方式，冇可能發展出多樣、豐富、複雜、美滿嘅人格。」

1980年嘅DSM-III（第3版）中已經廢止咗神經症噉樣嘅用語，神經症性抑鬱症（**抑鬱性神經症**）大多時候包含喺心境惡劣障礙。另外DSM-III亦從**不安神經症**分離出恐慌症同廣泛性焦慮症。**強迫神經症**已經改口叫強迫性障礙，而家已經唔用神經症呢個用語。

睇埋
--

* 神經痛

攷
-

1. 1 2  《曉戛心理學》（Atkinson & Hilgard's Introduction to Psychology）第15版，2012年，第15章：心理障礙。
2. ↑  C.佐治·波利（Boeree, C. George） (2002年). 〈A Bio-Social Theory of Neurosis（神經症嘅生物社會理論）〉 (英文). 喺2017年12月30號搵到.
3. ↑  宮岡等 (2014年). 《《うつ病医療の危機》》. 日本評論社. p. 122. ISBN 978-4535984110.
4. ↑  卡佛蓮·L.活文（Catherine L. Woodman） (1997年). 〈The Natural History of Generalized Anxiety Disorder: A Review（廣泛性焦慮症自然史評述）〉. *Medscape Psychiatry & Mental Health eJournal*. **2** (3).

|  |  |
| --- | --- |
| 權威控制 | 
* LCCN: sh85091169
* GND: 4041901-0
* BNF: cb11936586v（資料）
* NDL: 00571049
* NKC: ph123269

 |
唔好同**生命熱線**搞亂。
**人生熱線**係2003年由影音使團創辦嘅輔導熱線，以禱告同聖經經真理為基礎，提供專業輔導協助來電者嘅需要。

歷史
--

香港首個基督教電視台創世電視喺2003年3月正於啟播，與此同時「人生熱線」就正式投入服務，目的讓觀眾透過熱線，分享信仰同人生故事，由全職同工或義工以聖經真理為基礎，為來電者同有需要嘅人提供輔導，並帶領佢哋藉禱告尋求上帝嘅幫助，傳遞「禱告改變命運，真愛創造人生」嘅信念，成為信徒同慕道者「拼發生命力量，一條將人接駁至上帝嘅熱線」。

工作目標
----

「人生熱線」以認真同關懷嘅態度，解答來電者對信仰同人生各方面嘅問題，透過禱告、聖經真理、見證去幫助同安慰有需要嘅人，並帶領人認識耶穌基督為救主。如果需要進一步嘅協談同跟進，並徵得來電者同意，可以轉介到教會或專業面談輔導服務。

服務對象
----

冇限制年齡同宗教背景，為所有來電者，以禱告同聖經真理作為安慰同輔導。按照來電者嘅需要，輔介至其他社會服務機構同教會作長期嘅照顧同幫助。

支援網絡
----

* 熱線義工團隊：人生熱線有超過15位熱線義工，每日十二小時當值熱線服務。
* 服務機構網絡：匯集全香港各社會服務團體同專業輔導中心作轉介跟進。
* 顧問網絡：由多人組成嘅「人生熱線中心」顧問團
* 團隊包括：神學院老師、資深學者、輔導員，提供寶貴意見同經驗。

出面網頁
----

* 人生熱線嘅官方網站 Edit this at Wikidata
座標: 37°18′1.03″N 126°58′15.94″E﻿ / ﻿37.3002861°N 126.9710944°E﻿ / 37.3002861; 126.9710944

車站
站牌
**成均館大站**（粵拼：sing4 gwan1 gun2 daai6 zaam6）（韓文：**成均館大驛****성균관대역**(Seonggyungwandaeyeok)）係位於韓國京畿道水原市嘅地鐵站，由韓國鐵道公社經營，屬於首都圈電鐵1號線嘅站。一般簡稱**成大站**sing4 daai6 zaam6（**成大驛**（**성대역**））

呢個車站喺開業之初嗌做**栗田站**leot6 tin4 zaam6（**栗田驛**（**율전역**）），因爲附近有成均館大學自然科學部，喺佢哋嘅要求下站名改成而家噉。不過附近一啲居民不滿，想改返原來嘅站名。

呢個站位於條綫「首爾──天安」嘅區段，喺朝頭早時所有嘅快車、無論上下行都會停站，而到咗夜晚，就得上行嘅快車會停站。

喺開站初期，車站週邊都未發展，車站基本係成均館大學啲學生嘅通勤站。不過到而家爲止都未係開發得好好。所以韓國鐵道公社吸引緊民間資本來投資發展呢度。

史
-

* 1979年2月1號以「**栗田站**」嘅名開業。
* 1984年1月1號改名爲「**成大前站**」（**成大앞驛**（**성대앞역**））。
* 1994年12月1號再改名爲「**成均館大站**」。

上一站·下一站
-------

 

|  |
| --- |
| 上一站　⇐⇐　韓國鐵道公社　⇒⇒　下一站

 |
| *終點* | '***'*{{{Line}}}** | *終點* |
|

註
-

1. ↑  〈水原 '成均館大驛' vs '栗田驛' 이름 論難〉. 聯合뉴스. 2008-10-21.（韓文）
2. ↑  〈水原 成均館大驛 34年 만에 리모델링〉. 韓國日報. 2012-03-04. 原著喺2020-09-08歸檔. 喺2014-08-10搵到.（韓文）
3. ↑  喺韓文，「앞」可以訓讀爲「前」。可査韓文維基辭典。
想搵粵語本字表，去Wikipedia:粵語本字
**本字**（粵拼：bun2 zi6）係指一啲字嘅本來寫法，同時下通用嘅寫法相對。「本字」呢箇詞可以係指「字形」上嘅原本寫法，亦可以指「語彙」──平時口講但又唔知點寫或者潦隻記音字，查實有字可寫。「本字」同「正字」係兩箇唔同概念。

字形上嘅本字
------

喺漢字嘅流傳過程中，有時字形會寫寫下變咗形，而變咗形嘅寫法成爲習慣乃至標準寫法，噉樣原先嘅寫法就嗌做時下通行寫法嘅「本字」。比如臺灣制定嘅字表入面，「教」字係標準寫法，但佢有本字，即係「敎」。

用字上嘅本字
------

正如《說文解字》話齊：「文者，物象之本；字者，言孳乳而寖多也。」意思係喺原先嘅象形符號嘅基礎上，以六書嘅造字法（好多係用形聲法）整咗一堆字出來。因爲語文發展緊，啲人有時將啲意思寄託喺已有嘅字上面，令到呢隻字含義變多，耐咗啲人就新造隻字，分擔原字嘅意義，噉樣原字就成爲「本字」。比如：

* 「其」「箕」。「其」嘅甲骨文寫法表示佢嘅原意係「筲箕」，後來「其」以假借用法表示「佢」等等嘅含義，後來就喺「其」上面加竹字頭表示本義「箕」。
* 「舍」「捨」。原本「捨」係寫成「舍」，比如十三經入面就噉寫。後來啲人爲咗分開「宿舍」同「捨棄」，就加箇剔手邊就分開。
* 「采」「彩」「採」。「采」嘅本義就係「採摘」（據甲骨文），後來將諸如「風采」「色彩」呢啲含義加諸隻字，於是作咗「採」「彩」分流咗呢啲意義。

語彙上嘅本字
------

因爲舊時文人寫文言而唔多寫白話，而口語都係口頭承傳，所以好多講法究竟點寫啲人唔識，後來白話文運動興起，於是就有搵番本字嘅需求。對於呢啲口頭話要點樣寫，有幾種處理：

* 搵本字。但有啲時候本字可能比較古董，或者同口語發音脫節（音轉現象），要推廣無咁易。
* 訓讀，將呢箇意思寄託喺家下多人識嘅字，而唔理佢嘅字音。不過訓讀過多嘅話，會搞到字嘅讀法好亂，無益於書面化。
* 記音字。搵同音或者諧音字記音。呢種做法其實係六書嘅一種，叫「假借」，比如「然」嘅本義係「燃」（即係然係燃嘅本字），後來爲咗表達「然也」之類嘅抽象概念，就攞佢來記音。
* 作字。作隻字入去。喺粵文中係常用做法（見粵字），此外重有吳字、臺閩字、蜀字，華北地方嘅官話亦有佢哋作嘅字。

此外對於用拼音字（白話字）有番幾年嘅唐話，佢哋會將唔識寫嘅字寫成拼音，或者乾脆通篇寫拼音。

本字同正字
-----

本字唔等同於正字。「正」係相對「誤」「訛」而言，而「本」祇係「原本」噉解，而無判明係咪「錯」。比如將「日曆」寫成「日歷」，會話噉係寫錯咗，正字係「日曆」，但係「嘅」同「忌」（諸如一系列嘅各家本字）之間就唔係「啱」同「錯」嘅問題。

睇埋
--

* 傳統字
* 簡化字
* 簡筆字
唔好同**道德**、**杜德偉**同**法蘭西斯·杜德**搞亂。

**杜德**，JP（英文：**Ronald Ruskin Todd**，1902年3月23號—1980年4月25號）係港英時代一名官員，曾經出任華民政務司，同時兼任行政同埋立法兩局議員，任內仲曾經六次做署任輔政司同埋一次署理財政司。佢響做華民政務司期間，有份處理1951年11月嘅東頭村大火同埋1952年3月嘅「三一事件」。

生平
--

### 早年

杜德佢係響英國劍橋郡希斯頓（Histon）出世，係屋企大仔。佢細個就讀劍橋及郡立高校（Cambridge and County High School），之後升讀劍橋大學伊曼紐爾學院，響1924年文學士榮譽學位畢業，後嚟響1928年仲攞到文學碩士學位（個時佢已入政府做野）。響文學士畢業個年，佢響英國政府搞嘅公開試入面攞到非常好嘅成績，因此佢響同年12月獲得英國政府聘用做遠東殖民地官學生，響第二年1月尾正式加入港英政府。

### 政治生涯

響1925年，杜德畀人由英國派去香港華民政務司，同年年尾就畀人調去理民府做助理田土官，專門幫手量度新界嘅土地。響1927年，佢通過咗政府廣東話考試，之後又畀人調返去華民政務司負責執行同埋規劃同中國人有關嘅政策，同年獲勳做官守太平紳士。響1930年，佢被調去出入口管理處做助理監督，第二年升做署任監督。響1933年，佢又一次畀人調返去華民政務司，而呢次就係做華民政務司總助理。

響1936年，當時港英政府將潔淨局改做市政局，而佢響同年3月出任市政局主席，同時兼任衛生局局長。佢為咗減少小販數量同埋改善市政衛生，借住市政局有簽發小販牌嘅權力，規管班小販，仲寫咗《杜德備忘錄》。佢計劃調高申請小販牌嘅錢同埋加咗一啲好嚴厲嘅條款，希望減少小販嘅數量同埋規模。不過呢個計劃響當時惹嚟好大爭議，當中立法局官守議員羅文錦仲批評杜德佢亂咁改法例，呢個計劃係強迫班小販唔做嘢，搞到最後政府撤回計劃。

響1938年，杜德畀政府委任做勞工保護官，一人身兼三個職位。

榮譽
--

杜德一生人只有一個勳銜。

* 官守太平紳士（1927年）

攷
-

1. 1 2  *Who Was Who*. London: A & C Black,. 1996.`{{cite book}}`: CS1 maint: extra punctuation (link)
2. 1 2  *The Dominions Office and Colonial Office List*. Great Britain: Waterlow & Sons, Ltd. 1934.
3. ↑  〈華民政務司杜德下月退休，鶴健士將繼任〉. 《工商日報》. 1955年2月.`{{cite news}}`: CS1 maint: url-status (link)
4. ↑  "Issue 32999".`{{cite web}}`: CS1 maint: url-status (link)
5. ↑  〈昨晚全港紳商名號歡送華民司杜德盛況〉. 《工商日報》.`{{cite news}}`: CS1 maint: url-status (link)
6. ↑  *The Hong Kong Government Gazette*. Hong Kong Government. 1925年12月.
7. ↑  *"No. 336 - Justices of the Peace 1928", The Hong Kong Government Gazette*. The Hong Kong Government. 1928年.
8. ↑  *The Hong Kong Government Gazette*. Hong Kong Government. 1933.
9. ↑  Hamilton, Geoffrey Cadzow (1959). *Government Departments in Hong Kong,*.
10. 1 2 3  《〈海外——大牌檔與香港熟食小販簡史〉》. 《晶報》. 2011年.
11. ↑  *The Hong Kong Government Gazette*. The Hong Kong Government. 1938年.
一個狗仔隊嘅雕像，位於斯洛伐克首都布拉迪斯拉發
**狗仔隊**係指一啲跟蹤、監視知名人士（例如演藝人員、政治人物、皇室成員、運動員同商業人士等），然後偷拍、偷聽同翻查垃圾等活動嘅記者。此外，亦可解作警察專門負責跟蹤同拍攝疑犯嘅部門，例如香港警務處刑事情報科、香港入境事務處專責調查組同美國聯邦調查局等等。

起源
--

狗仔隊呢種職業喺1958年第一次出現，原為意大利文「Paparazzi」係意大利姓氏Paparazzo所對應嘅單詞「蚊」嘅**複數形式**。1960年同1963年，意大利導演費德里柯·費里尼喺電影《甜蜜生活》（La Dolce Vita）同《8½》（Otto e Mezzo）中製造出一個名叫Paparazzo嘅角色，係一個專門拍攝名人私隱嘅記者。從此「Paparazzi」就成為嗰啲專門搜刮名人私人生活嘅形像。

形式
--

狗仔隊通常會揸電單車或私家車，喺目標人物出沒地方守候，進行拍攝或偷拍，並貼身跟蹤目標人物架車。佢哋甚至會搜索目標人物住過嘅酒店房，連丟棄嘅垃圾都唔放過，務求知道目標人物不為人知嘅生活習慣同喜好。

狗仔隊對目標人物造成好大嘅困擾，除咗窮追不捨帶來嘅麻煩外，亦侵犯咗目標人物嘅私隱，令目標人物仿如24小時活喺公眾嘅監察之中。

不過狗仔隊一般認為，自己對目標人物帶來幫助多於滋擾。狗仔隊為目標人物，尤其係藝人帶來人氣，令更多人留意。狗仔隊本身亦係一門賺錢嘅行業，一幅震撼性嘅相，喺歐洲、美國等地可賣得價錢數以萬美元計。

除咗追蹤嘅攝影記者被叫做狗仔隊，政府政風單位專門捉唔正當行為嘅公務員（例如：搞婚外情、飲花酒、出入唔正當場所、收賄賂等），呢種被叫做政風狗仔。

另外徵信社通常亦有狗仔隊嘅功能。
**蝶戀花**（粵拼：dip6 lyun2 faa1）係一個詞牌，屬於中調（有60字），詞嘅格式長短錯落，上下二闕各押四仄韻，要求一韻到底。原來係唐教坊曲，個名源自南北朝一句樂府詩「翻階蛺蝶戀花情」，至於詞牌嘅確立有好多種講法，時間上大致係五代到北宋時。呢隻牌好多時寫傷春之作，亦都有探究人生大義嘅作品。

其他名及來源
------

呢個詞牌係有好多個名，有呢啲：

* **鵲踏枝**（coek3 daap6 zi1）
* **鳳棲梧**（fung6 cai1 ng4）
* **黃金縷**（wong4 gam1 leoi5，縷可以讀成lau5）。
* **捲珠簾**（gyun2 zyu1 lim4）
* **明月生南浦**（ming4 jyut6 sang1 naam4 pou2）
* **一籮金**（jat1 lo4 gam1），李石用過呢個名。
* **江如練**（gong1 jyu4 lin6），賀鑄用過呢個名。
* **西笑吟**（sai1 siu3 jam4），賀鑄用過呢個名。
* **細雨吹池沼**（sai3 jyu5 ceoi1 ci4 ziu2），出自韓淲同名句。

### 鵲踏枝

呢個詞牌嘅初創，比較多人話係南唐宰相馮延巳據唐代嘅教坊曲而作，後來佢呢首詞傳咗去南唐中主李璟度，皇帝睇咗幾鍾意就召佢入宮問首詞叫咩名，就話叫「鵲踏枝」。

呢個牌嘅曲調係繼承自唐代教坊曲，雖然到宋代時應該有所變換，不過節奏始終長短錯落，就好似雀仔喺枝頭跳來跳去噉，喺中國文化入面，喜鵲踏梅枝係吉兆，於是開始時叫「鵲踏枝」，後來南唐後主李煜重專門幫佢修訂調式。

### 蝶戀花

「蝶戀花」呢個名源自南北朝樂府詩句「翻階蛺蝶戀花情」，之所以有呢個名，係因為「蝶落芳叢」係傳統文化常見嘅繾綣纏綿（音：顯勸 hin2 hyun3 cin4 min4）意象。

### 鳳棲梧

呢個詞牌喺北宋時畀晏殊、歐陽脩、柳永、蘇軾一班宋詞名家係噉填，填到出曬名，出咗好多名作，後來就升格爲「鳳棲梧」。

呢個名有個典故：相傳鳳凰咩樹都唔住，淨係愛梧桐，如果無梧桐樹，佢就寧願係噉飛都唔落去其他樹度唞。於是啲人將梧桐睇成係端正莊雅嘅樹。而梧桐又有遞個意象，就係秋天時佢會落葉，如果再落秋雨，就意味蕭瑟寂寞。喺杜甫嘅《秋興》中有一句「碧梧棲老鳳凰枝」，呢句寫秋天嘅詩用咗典故，融合咗「高貴端正」同「蕭瑟寂寞」兩重意象，於是啲人就從中抽取咗「鳳棲梧」呢個名，所以話呢個名係將「蝶戀花」升咗格。

因為呢個名寓意好深好好，康熙年間編嘅《欽定詞譜》甚至將「鳳棲梧」定爲詞牌最正宗嘅名。

### 黃金縷

因為呢個詞牌經常寫春天意象，而「黃金縷」嘅意指「啱出芽嘅柳枝」，所以噉嗌，語出馮延巳詞作「楊柳風輕，展盡黃金縷。」

### 明月生南浦

出自司馬槱嘅《黃金縷》中一句「望斷行雲無覓處，夢回明月生南浦。」，又一種話出自呢位作者另一句「夜涼明月生南浦」。

### 捲珠簾

語出趙令畤「不捲珠簾，人在深深院」，意象出於李白《怨情》「美人捲珠簾，深坐蹙蛾眉」。

格式
--

仄仄平平平仄仄。仄仄平平，仄仄平平仄。仄仄平平平仄仄（或仄平仄），平平仄仄平平仄。
仄仄平平平仄仄。仄仄平平，仄仄平平仄。仄仄平平平仄仄（或仄平仄），平平仄仄平平仄。

名作
--

* **蘇軾**

> 
> 花褪殘紅青杏小，燕子飛時，綠水人家繞。枝上柳綿吹又少，天涯何處無芳草？
> 墻裏鞦韆墻外道，墻外行人，墻裏佳人笑。笑漸不聞聲漸悄，多情卻被無情惱。

* **馮延巳**

> 
> 誰道閑情拋擲久？每到春來，惆悵還依舊。日日花前常病酒，不辭鏡裏朱顏瘦。
> 河畔青蕪堤上柳，爲問新愁，何事年年有？獨立小橋風滿袖，平林新月人歸後。

* **晏殊**

> 
> 檻菊愁煙蘭泣露。羅幕輕寒,燕子雙飛去。 明月不諳離恨苦。斜光到曉穿朱戶。
> 昨夜西風凋碧樹。獨上高樓,望盡天涯路。 欲寄彩箋兼尺素。山長水闊知何處？

* **柳永**

> 
> 佇倚危樓風細細，望極春愁，黯黯生天際。草色煙光殘照裏，無言誰會憑闌意？
> 擬把疏狂圖一醉，對酒當歌，強樂還無味。衣帶漸寬終不悔，為伊消得人憔悴。

軼事
--

清末國學大師王國維喺佢嘅名著《人間詞話》提出咗有名嘅「三種境界」，都用咗宋詞金句來比喻，其中第一、二境界用嘅句都係出自「蝶戀花」呢個詞牌，得第三境界係用辛棄疾嘅《青玉案·元夕》，可見呢個牌出咗好多流傳千古嘅作品。

>  古今之成大事業、大學問者，必經過三種之境界：「昨夜西風凋碧樹。獨上高樓，望盡天涯路」，此第一境也。「衣帶漸寬終不悔，爲伊消得人憔悴」，此第二境也。「眾裏尋他千百度，驀然回首，那人卻在燈火闌珊處」，此第三境也。 
> 
>

註、攷
---

1. ↑  呢個意象喺李清照嘅「梧桐更兼細雨、到黃昏點點滴滴」至體現到

* 詞牌蝶戀花

| * 睇
* 傾
* 改
常見詞牌 |
| --- |
| 小令58字以內 | 十六字令 - 梧桐影 - 搗練子 - 憶江南 - 天淨沙 - 憶王孫 - 調笑令 - 如夢令 - 相見歡 - 烏夜啼 - 長相思 - 生查子 - 點絳唇 - 浣溪沙 - 菩薩蠻 - 卜算子 - 採桑子 - 減字木蘭花 - 謁金門 - 訴衷情 - 憶秦娥 - 清平樂 - 更漏子 - 阮郎歸 - 畫堂春 - 桃源憶故人 - 攤破浣溪沙 - 賀聖朝 - 太常引 - 西江月 - 南歌子 - 醉花陰 - 浪淘沙 - 鷓鴣天 - 鵲橋仙 - 虞美人 - 南鄉子 - 玉樓春 - 一斛珠 - 踏莎行 |
| 中調59至90字 | 釵頭鳳 - 蝶戀花 - 一翦梅 - 臨江仙 - 漁家傲 - 破陣子 - 唐多令 - 河　傳 - 蘇幕遮 - 定風波 - 喝火令 - 錦纏道 - 謝池春 - 青玉案 - 天仙子 - 江城子 - 離亭宴 - 何滿子 - 一叢花 - 洞仙歌 |
| 長調91字以上 | 滿江紅 - 滿庭芳 - 水調歌頭 - 漢宮春 - 八聲甘州 - 聲聲慢 - 晝夜樂 - 雙雙燕 - 鳳池吟 - 念奴嬌 - 桂枝香 - 翠樓吟 - 石州慢 - 水龍吟 - 雨霖鈴 - 永遇樂 - 望海潮 - 沁園春 - 賀新郎 - 摸魚兒 - 邁陂塘 - 六州歌頭 |
呢篇文講嘅係中華人民共和國宣稱擁有但無實際控制嘅臺灣省。想搵中華民國控制嘅臺灣省，睇吓「**臺灣省**」。
中華人民共和國臺灣省嘅行政區
**臺灣省**係中華人民共和國根據《中華人民共和國憲法》劃定嘅34個省級行政區其中一個，但建國以嚟從未真正行使臺灣省管轄權，所以共和國將臺灣省當係一個重未統一嘅省份，共和國政府喺官方文件同埋教科書表明臺灣係中華人民共和國轄下一個省，範圍包括臺灣島、澎湖列島、釣魚臺等。中國大陸方面，以祖籍臺灣（但唔係住喺臺灣，擁有臺灣戶籍）公民擔任全國人大及政協臺灣省籍代表（有關內容睇臺灣問題）。

根據共和國擬定嘅行政區劃，臺灣省設有臺北市、高雄市、基隆市、臺中市、臺南市、新竹市、嘉義市7市及臺北縣、宜蘭縣、桃園縣、新竹縣、苗栗縣、臺中縣、彰化縣、南投縣、雲林縣、嘉義縣、臺南縣、高雄縣、屏東縣、澎湖縣、臺東縣同花蓮縣16縣。面積3.6萬平方公里。簡稱台。臺北市係臺灣省省會，而高雄市係全省第二大城市。

根據現有「一國兩制」政策，中華人民共和國主張如果臺灣願意接受共和國統治，將設立比港澳嘅特別行政區享有更多自治權嘅臺灣特別行政區。而中華人民共和國《反分裂國家法》規定：「國家和平統一後，臺灣可以實行不同於大陸的制度，高度自治。」

睇埋
--

* 臺灣省

| * 睇
* 傾
* 改
中華人民共和國省級行政區 |
| --- |
| 首都：北京市 |
| 直轄市 4 | 北京市 · 天津市 · 上海市 · 重慶市 |  |
| 省 23 | 河北省 · 山西省 · 遼寧省 · 吉林省 · 黑龍江省 · 江蘇省 · 浙江省 · 安徽省 ·  福建省 ·  江西省 · 山東省 · 河南省 · 湖北省 · 湖南省 · 廣東省 · 海南省 · 四川省 · 貴州省 · 雲南省 · 陝西省 · 甘肅省 · 青海省 · *臺灣省*# |
| 自治區 5 | 內蒙古自治區 · 廣西壯族自治區 · 西藏自治區 · 寧夏回族自治區 · 新疆維吾爾自治區 |
| 特別行政區 2 | 香港特別行政區 · 澳門特別行政區 |
| # 未實際統治，（參考台灣問題） |
林村河同大埔河匯合，出大埔海一段
梅樹坑公園一段，畀壩閘水，水流得條坑仔
上游林村河流經梧桐寨一段，水道天然
**林村河**（**Lam Tsuen River**）係香港一河，喺新界大埔，水源自大帽山同觀音山，自林村谷出大埔海，經林村各圍村，近康樂園屈入大埔新市鎮出海。條河係香港僅存嘅大型低地河，流域大，範圍約莫有十八平方千米半，分水嶺為林村谷羣山。佢支流有社山河，同喺谷地。林村河生物品種繁多，包括稀有動物香港蠑螈。行政上，林村河成個流域都喺大埔區。

由於啲水要輸入船灣淡水湖，喺三渡坑有尼龍壩閘住啲水，對上嘅水質受到監察同保護。平日壩下水少，只淨一條水坑，直至去錦山村、錦石新村同太和邨一段，海水潮汐漲退匯合，變得充盈。有暴雨時，尼龍壩先至會放水。

水流
--

林村河上游，由梧桐寨瀑布開始，流經林村谷，落到中游流，經寨乪、馬蒲尾村同坪朗等農地。中游上半段起咗條60米闊嘅堤壩，毀壞咗天然生態，同埋原有嘅河床。而中游下半段，流經林錦公路側邊。下游起自林錦公路交匯處，去到大埔頭抽水站，呢處有條人造纖維整嘅充氣水壩，控制流量。水站周圍係梅樹坑公園。過梅樹坑就係大埔頭，由此入大埔新市鎮。佢經過帝欣苑、錦石新村，再過太和邨同大埔市中心，最後喺廣福邨滙合大埔河，喺元洲仔以北，流入大埔海。

史
-

遠古時林村河並唔係流入大埔海，而係過今日圍頭村一帶屈北，經麻笏河，出梧桐河，出深圳河，流入后海灣。由於平原沖積，水道跟年月變化，因而改道，流入大埔海。

林村河原本喺家下廣福橋附近，就流入大埔海。喺1970年代，大埔新市鎮發展，大埔海近大埔呢邊，就填晒海。因此，林村河就改成人工河道，畀人拉長到去廣福邨先出海。並且，響廣福邨附近，同另一條畀人拉長大埔河匯合，變成今日咁樣。

堰
-

近坪朗一段見堰
堰，當地土話叫陂頭，用來閘住啲水，留起並且引水入田。以往多人種田，要用好多水，村人就閘起啲。

橋
-

林村河廣福橋附近一段
林村河近大埔，因為河面較闊，以前係靠艇渡河。英國人1898年得到新界，就響大埔起大埔公路，連帶起橋過河。條橋重建，叫廣福橋。因為當時將大埔公路響大埔市一段，改名叫改廣福道。後尾新市鎮發展，條橋柝咗，馬路改道。廣福橋重新起過變人行橋。

林村河大埔一段，響大埔新市鎮發展期間，約莫1984年到1992年，起咗有五座行人橋過河，橋身外貌似唐人建築。佢哋分別係錦石橋、錦和橋、太和橋、廣福橋同寶鄉橋。

* 近大埔頭抽水站一段近大埔頭抽水站一段
* 充氣水壩充氣水壩

睇埋
--

* 城門河
* 山貝河
* 屯門河

出面網頁
----

|  |  |
| --- | --- |
|  | 維基同享有多媒體嘅嘢：**Lam Tsuen River** |

* 大埔林村河淤泥積存異味四散
* 渠務署保護林村河不力
* 探索林村河源頭
* 綠色力量 - 從「河」而來教育計劃：林村河
* 小工程，大改善 － 林村河改善工程
**臺灣蔴雀**（粵拼：toi4 waan1 ma4 zoek2），又叫**臺灣牌**（toi4 waan1 paai2），或者簡稱**臺牌**，係一種臺灣式嘅蔴雀玩法，特點係打十六張牌，所以又有人叫佢做十六張麻雀。

簡史
--

臺灣麻雀原本係福建蔴雀一個分派，臺灣牌嘅十六張牌玩法就係師承自福建蔴雀，後來受日本蔴雀影響而自成一家。

特點
--

臺灣牌除咗特別在打十六張牌，又保留咗老章嘅冧莊制度，即係指莊家如果贏咗一鋪，可以再做多次莊，臺灣叫噉做「連莊」。另外，自摸同其他蔴雀都係贏三家，但係其他蔴雀都係由三家攤分，但臺灣牌就要每一家畀足，而唔係好似香港牌噉×1.5倍，換言之自摸就會贏三倍，於是形成有啲人出銃都唔食糊，寧願等自摸，為咗針對呢個問題，又定咗「過水」呢條例出嚟。臺灣牌又有一炮多響，即係指出銃如果有幾個人一齊食糊，噉出銃者就要輸晒幾家，可以算係咁多種蔴雀之中最大鑊嘅輸法。

另外又有「眼牌」，當叫緊糊嘅時候，你可以行去每一家後面，睇人哋做緊乜嘢牌。不過如果眼牌嗰陣有其他人食糊，噉眼牌條友就係唔係都要輸一番畀食糊者，當做「觀光費」。而臺灣牌計分或者籌碼，唔係按臺逐倍遞增，而係有一個基數，幾多番就跟返個基數計分或者計籌碼咁。亦無限定要幾多番先可以食糊，只要食到糊總有一個最低基數可以贏，呢啲無番嘅糊叫做「大雞糊」或者叫「屁胡」。形成臺灣牌以鬥快食糊為目的但係由於打十六張牌，加上番種多，即使鬥快食糊，仍然可以有好多變化。呢啲都係臺灣牌嘅特點。

基本玩法同埋相關術語
----------

每人輪流行牌，咁叫做「一手」或者「一個打序」。四家行牌一周為之「一巡」。砌牌到食糊或荒局為之「一盤」，第一盤四人每輪流做莊下莊一回為之一圈。每四圈為之一將「（雀）」。三張相連嘅序數牌叫做「順子」，三張相同嘅牌叫做「坎子」或「刻子」。四張相同開咗槓嘅牌為之「槓子」，糊牌牌面嗰一對相同嘅牌為之將眼。順子、刻子、槓子統稱「搭子」。

### 胡牌型態

一手牌17張，唔包花牌、槓牌逾張，組成5副完成順子、坎子或者槓子同一對將眼，稱之為「五搭一對」，就可以食糊。另外亦有花糊，好似：配到、摸到、或者搶到花牌，八花齊集一家。

### 搬風

第一圈開始之前四個人隨意入座，拎東南西北四張牌任意疊起，由是但一個人掟三粒骰，所得點數由掟骰嗰個人計逆時針序輪點，點到嗰個位就定為東座位，由點到者起依次序喺疊起嗰東南西北四張牌拎一張，根你拎得個位以東南西北逆時針序重新入座，第二圈起每將喺原座位搬風，由前一將最後一盤糊牌個人掟骰，用同樣方法更換座位，四人新座位之間順序唔可以同之前一圈相同，唔係要重搬。

### 定莊

每圈第一盤由東家掟三骰子，所得點數根同樣方法輪點，點到個位就定為莊家位，亦即係呢圈嘅莊位。圈風器固定擺喺起莊位左桌角。莊家如果糊或嗰盤荒局就連莊，唔係就依逆時針序各家輪流做莊。每次輪到起莊位就叫做「一風圈」開始，圈風器就要遞轉一序。

### 洗牌

每盤牌開始前由各家合力將所有牌張掉轉正面，同時合力充分搞勻，為之洗牌。

### 砌牌

### 配牌

### 補花

### 補牌

### 殘牌

### 行牌方向

### 插花

### 捨牌

### 摸牌

### 吃牌

### 碰牌

### 喊碰未碰

### 嗆牌

### 暗槓

手牌有四張相同牌，可以喺摸牌之後以牌背面放喺門前，唔使畀人睇到牌面，然後槓尾補牌。

### 明槓

分加槓同碰槓二種。碰得嘅明可以同手牌入面相同嘅第四張開槓補牌，為之加槓。手牌入面已經有暗坎，其他人打出相同嘅第四張就要開槓補牌，為之碰槓。明槓四張牌一定要開出嚟見人。

### 胡牌

手牌入面明暗牌同其他人捨牌(含加槓)或者本身嘅摸牌組成「五搭一對」就為之胡牌，可以食糊，除咗「五搭一對」，重有啲特殊胡牌好似嚦咕嚦咕、花胡等同樣可以食糊。

### 牌面

胡牌時手牌同花牌成副牌嘅組合牌型同台數，為之牌面。

### 連莊示記

### 聽牌

即廣東牌嘅「叫糊」，當係只係爭一張牌就可以食糊，就為之聽牌，除咗天聽或者地聽，聽牌唔須要特別宣布。

### 放銃

即係廣東話「出沖」或者「出銃」。打出嘅牌有人食糊，為之放銃。如果係叫緊糊就為之胡銃。

### 攔胡

幾家同時胡牌，咁離放銃者順序最近一家可以優先胡牌，但如果胡牌者已經伸手摸牌就喪失優先權。

### 過水

得糊牌而唔食糊，為之過水，之後本身再打出（或加槓）一張無得糊嘅牌前唔可以食糊，否則當詐胡。如果得胡牌者未食糊但伸手摸咗牌都當過水。

### 解除過水

打出（或加槓）一張食唔到胡嘅牌就可解除過水，加槓補牌如果成胡，自摸都有效，過水嗰陣暗槓因為無實際打出牌，都唔當係解除過水，而補牌唔可以當自摸。

### 荒局

打到尾都無人食糊，即係話牌牆除殘牌8墩外都摸晒，但仍然無人有糊牌，為之荒局，要重開新盤，而莊家續莊，同時施行鐵八墩殘牌牌局，要得廢除俗稱一路歸西、四風連和、四槓和局、九么和局等荒局作法。

### 相公

即係摸漏牌或摸多咗牌，正常冇人發現或者和局就走得甩，但若果有人發現而且出銃嘅話，就包全家（即係食糊嗰個人食嘅番所得嘅錢乘3）。

### 眼牌

### 詐胡

相關
--

* 台灣麻雀計番

參考
--


* **台灣麻雀聯賽**：
呢篇文講荔灣區嘅西華路。搵緊番禺區嘅西華路嘅話，請睇〈**西華路 (廣州番禺)**〉。
 呢篇文講廣州市嘅西華路。搵緊其他城市嘅西華路嘅話，請睇〈**西華路**〉。
**西華路**（粵拼：sai1 waa4 lou6）係中國廣東廣州嘅東西走向馬路，喺荔灣區和平新村東邊到越秀區人民北一帶。西邊從東風西路南邊嘅鐵路邊開始，一直向東去到人民北路嗰頭。

概要
--

全長1600米，闊16米，雙向2—3車道。成條路除咗從東風西路南邊嘅鐵路邊開始，去到康王北路口附近都係單行線，凈係可以從西邊向東邊行，凈低嘅路都係雙行線。

史
-

其實呢條馬路喺好耐之前唔係嗌「西華路」，係嗌咗「萬善里」同埋「宜民市」呢兩個名，其中呢度講嘅「宜民市」同埋「萬善里」就係西華路嘅東邊呢條。喺清朝嗰陣就嗌咗係「萬善里」呢個名，不過到咗1650年，清兵入關嗰陣，雖然話清政府控制咗東邊靠海邊嘅幾個省，但係喺東南嘅海邊附近，有好多個省就爆發咗好多又大又細嘅反清複明運動。尤其喺廣東嘅潮汕地區附近同埋福建南邊嗰頭重勁，佢哋同埋臺灣嘅鄭成功一齊嚟玩死清朝。結果清朝嘅宮廷啲人爲咗唔冇畀啲靠海邊嘅人同埋鄭成功嘅部落一齊玩嘢，就搞咗蹼街到冚家富貴嘅「界海清野」政策，就係從遼寧嗰邊開始劃到去廣西差唔多越南嘅邊境。而呢條界咁啱得咁橋就過咗番禺嘅蓮花山。嗰陣清政府規定咗：「如估啲人喺呢條線出面嘅話，必須要限你喺72個鐘範圍同我返返去條界嘅幾十里範圍入面，如估唔係嘅話，你冇得玩喇。玩完！」

結果就係呢條規定玩嘢，搞到番禺、中山、東莞、寶安呢六個縣嘅居民都O嗮嘴（因為佢哋啱啱就被呢條線劃咗出去）。爲咗配合呢次嘅避難，就搞咗好多家庭就乜都冇嗮，全部都從〇開始。結果清兵就去到條線出面就開始搞咗拆嗮、劏嗮、丼嗮嘅「三嗮政策」。就係噉，有啲移民走嗮嚟廣州之後就響依家嘅西門口同埋人民北路附近嗰邊，搞咗圍繞槳櫓呢行嘢嘅呢個集市。由於呢啲做生意同買賣嘅人都係移民過嚟嘅，所以「移民市」嘅名就係噉嚟。後嚟呢單嘢被清政府激到扎扎跳噉，佢唔想畀啲市民知佢做咗啲咩衰嘢，结果就將「移民市」嘅名嘅「移」字，改咗個同音字——「宜」，重嗌人特登劃咗舊石碑放咗響集市出面，上面重寫住「宜民市」三個字。

而西華路尾嗰邊，以前係冇街嘅。而光復北路最北邊到彩虹橋呢部份，係攞咗宜民市、連桂坊、榮圩同埋彩虹橋直街四條挾埋一齊到鐵路邊為止嚟整闊咗條路嘅。而呢條路就係喺1933年整闊咗條馬路先至搞成依家噉嘅名。

特色
--

呢度係本土「夜貓」好鍾意去食宵夜嘅地方。喺晚飯嗰陣一直到深夜，啲人氣都冇降過咁滯，甚至重越嚟越HIGH添。究竟係點解？因為附近有一大片居民區，加上條路雖然話唔係幾闊啫，但係條路嘅兩邊有嗮老廣州嘅味。例如腸粉檔、瀨粉檔、牛雜鋪，傳統嘅粵菜館。重有喺82中附近，有一喳四川辣味同埋湖南佬嘅餐檔都響度。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* 流花路
* **荔灣路**
* **康王北路**
* 司馬坊
* 光復北路、第一津街
* **人民北路**

註
-

1. ↑  西华路：品老广州滋味 互聯網檔案館嘅歸檔，歸檔日期2013年6月27號，. 金羊網
| How to read a taxoboxHow to read a taxobox**華南虎** |
| --- |
|  |
| 瀕危指標 |
| 極危 (CR) |
| **物種分類** |
| 

|
|  |
| 域(Domain): | 真核域 Eukaryotic |
|
| 界 | 動物界 Animalia |
| Subkingdom: | 真後生動物亞界 Eumetazoa |
|
|
| Superphylum: | 後口動物總門 Deuterostomia |
|
| 門 | 脊索動物門 Chordata |
|
| 亞門(Subphylum): | 脊椎動物亞門 Vertebrata |
| Infraphylum: | 有頷下門 Gnathostomata |
|
|
|
| 超綱Superclass: | 四足總綱 Tetrapoda |
| 綱 | 哺乳綱 Mammalia |
|
|
|
|
|
| 目 | 食肉目 Carnivora |
|
|
|
|
|
|
|
|
| 科 | 貓科 Felidae |
|
|
|
|
|
| 屬 | 豹屬 *Panthera* |
|
|
|
|
|
|
|
| 種 | 虎種 *P. tigris* |
| 亞種 (Subspecies): | ***P. t. amoyensis*** |

 |
|
|
| 三元學名  |
| ***Panthera tigris amoyensis***（Hilzheimer, 1905） |
|
|
| 華南虎現時分布（黑色部分）華南虎現時分布（黑色部分） |
|
|
|
|
|
|
|
|
|
|
|

**華南虎**，又叫**南中國虎**，係老虎嘅一個亞種，生活響中國南部，係所有老虎種類中最瀕臨絕種嘅一種，估計世界上少於20至30隻野生華南虎，響中國嗰18個動物園中重有47隻圈養華南虎，係中國一級受保護動物。

動物嘅叫聲似/xœ̃/。

外形
--

華南虎體形較細隻，係老虎中體形最細嗰幾個亞種之一，老虎公身長約2.5米（連頭），重約150公斤。老虎乸身長約2.3米，體重約110公斤。毛皮上有又短又窄嘅條紋，條紋之間嘅間距比孟加拉虎、西伯利亞虎嘅大。

分佈
--

過去響中國範圍分佈好廣，數量亦最多。佢分佈遠到除咗華南以外，重包括華東、華中、西南嘅廣闊地區，甚至陝南、隴東、豫西同晉南等個別地區亦曾經發現過。

喺1950-60年代，南嶺地區係華南虎嘅分佈中心，隔籬嘅浙江、湖北、四川分佈就唔係太平均。香港過往亦有華南虎出現。目前喺廣東、湖南、江西同福建交界嘅山區可能有唔夠25隻。但極有可能已經絕種。

獵物
--

同其他老虎亞種相似，華南虎主要獵食有蹄類動物，最鍾意嘅體形大概係30-400磅。華南虎公甚至有能力攻擊較大隻嘅獵物，例如黑熊同馬來熊等。

瀕危情況
----

於1959年，基於毛澤東響大躍進時宣稱華南虎為「人類的敵人」後，物種數目於1976年由2,000急降至約200。1977年，中國政府對老虎政策嘅改變，禁止捕殺任何野生老虎，但華南虎現時剩餘數目已經唔足以進行大規模繁殖。最後一隻被確認嘅野生華南虎係喺1994年射殺嘅一隻，之後就再無確實證據證明野生種群嘅存在。
**香港青少年軍總會**（英文：**Hong Kong Army Cadets Association**），喺2015年1月18號成立，係一個提供紀律訓練，教授中式步操嘅制服團體，讓團員從訓練中培養堅強意志，學習自律自省、團結、刻苦精神。訓練課程內容廣泛，包括隊列步操、升旗、領導才能訓練、野外求生、急救、拯溺、體藝發展、社會服務等。

抱負
--

使香港年青一代自強、自律，更有自信發揮領導才能，承擔起建設香港、服務人群嘅責任，為社會作出貢獻。

三大宗旨
----

1. 提升個人素質，從訓練中磨練意志；
2. 培訓領導才能，學習發揮團隊精神；
3. 推動建設香港，放眼未來報效祖國。

六大培訓目標
------

* 自強
* 自律
* 自信
* 承擔
* 領導
* 服務

總會縱隊
----

教導縱隊
由年齡17歲或以上有決心成為教官嘅青少年同持有專業資格嘅專項教官組成。申請人必須通過面試同總會遴選先至可以加入。

菁英縱隊
由年齡8歲至35歲嘅青少年組成。申請人必須通過面試同基礎訓練，並達到標準先至可以正式成為團員。

地區縱隊
以學校／分區為單位，需要經學校老師／總會推薦先至可以加入。以學校為單位嘅地區縱隊由全香港各區小學嘅高年級（小四或以上）同中學學生組成；以分區為單位嘅地區縱隊由年齡8歲或以上嘅青少年組成。

出面網頁
----

* 香港青少年軍總會嘅官方網站 Edit this at Wikidata
* 香港青少年軍總會嘅Facebook頁 改維基數據

| * 睇
* 傾
* 改
**香港青少年制服團體** |
| --- |
| **附屬於紀律部隊** | 少年警訊 · 消防及救護青年團 · 入境事務處青少年領袖團 · 海關青年領袖團 · 更生先鋒領袖 · 民安隊少年團 ·  醫療輔助隊少年團 |
| **政府資助** | 童軍 ·  女童軍 ·  香港少年領袖團 ·  香港航空青年團 ·  香港海事青年團 ·  香港紅十字少年團 ·  香港紅十字青年團 ·  聖約翰救傷隊少青團 ·  香港基督少年軍 ·  香港基督女少年軍 ·  香港交通安全隊 ·  香港升旗隊總會 |
| **其他** | ~~皇家香港軍團（義勇軍）少年領袖團~~ ·  香港紀律青年團 ·  香港禁毒青年團 ·  基督教救世軍少年兵 ·  香港青少年軍總會 |
**阿爾法特種部隊**（粵拼：aa3 ji5 faat3 dak6 zung2 bou6 deoi2；俄文：**Спецгруппа "Альфа"**），係俄羅斯聯邦安全局嘅一支特種部隊，1974年7月成立，主要負責反恐嘅工作。蘇聯解體之後，俄羅斯聯邦接管咗呢支部隊。阿爾法特種部隊參與過車臣戰爭、1993年俄羅斯憲政危機、2004年別斯蘭人質事件等等。

史
-

### 蘇聯時期

阿爾法特種部隊響蘇聯克格勃主席尤里·安德羅波夫嘅提議之下成立。1972年慕尼黑奧運會發生咗慕尼黑慘案，導致11個以色列運動員死亡，尤里·安德羅波夫擔心1980年莫斯科奧運會同樣會受到恐怖份子嘅襲擊，所以喺克格勃入面抽調大約30位年青成員組成阿爾法特種部隊。

響1979年12月嘅風暴333行動，阿爾法特種部隊同其它蘇聯特種部隊強攻阿富汗民主共和國嘅總統哈菲佐拉·阿明嘅官邸，最終重擊斃咗阿明。阿爾法特種部隊又響蘇聯境內解決咗多宗恐怖襲擊事件：1981年，阿爾法特種部隊響薩拉普爾市制服咗幾個恐怖份子，救出25個人質，無人傷亡；1983年又響格魯吉亞首都救咗全部57個人質；1988年，有32個轎車乘客俾人脅持，阿爾法特種部隊通過無線電臺同匪徒談判，最終尐匪徒放咗佢哋。

### 俄羅斯聯邦時期

1991年12月，蘇聯解體，阿爾法特種部隊俾俄羅斯聯邦接管，調咗入總統警衛局，但係之後因為兩次拒絕俄羅斯總統葉利欽嘅命令，響1993年年底調番入聯邦反間諜局。1995年，聯邦反間諜局改組成為聯邦安全局，至今阿爾法特種部隊就一直隸屬於聯邦安全局。

2002年，莫斯科歌劇院脅持事件發生，車臣獨立分子闖入莫斯科軸承廠文化宮，脅持850幾個人質，阿爾法特種部隊同脅持者對峙幾日之後，決定以祕密化學氣體麻醉表演廳所有人，再強攻劇院，結果有超過一百名人質因為吸入咗麻醉氣體而死咗。

2004年，車臣獨立分子響別斯蘭劫持咗1200個人質，阿爾法特種部隊同另一個特種部隊強攻體育館，行動中至少死咗11個士兵，事件最後重悲劇收場。

參考
--

1. ↑  〈"阿爾法"的故事俄羅斯特種部隊揭密。〉. 原著喺2015年9月24號歸檔. 喺2014年4月17號搵到.
2. ↑  〈對付職業恐怖分子 克格勃建立的阿爾法特種部隊〉. 原著喺2013年12月14號歸檔. 喺2014年4月17號搵到.
3. ↑  〈敬禮！軍號嘹亮時〉. 原著喺2016年3月4號歸檔. 喺2014年4月17號搵到.
4. ↑  克格勃A小組世界超一流精兵 誕生竟因奧運會?[*失咗效嘅鏈*]
5. ↑  人質事件讓俄國「阿爾法」特戰部隊毀譽參半
6. ↑  〈俄特種兵救學生犧牲身後仍是無名英雄〉. 原著喺2015年2月24號歸檔. 喺2014年4月17號搵到.
**陶鲁笳**（粵拼：tou4 lou5 gaa1；1917年2月—2011年5月21號），江蘇省溧陽人，係中華人民共和國政治人物。

生平
--

陶魯笳早年讀於江蘇溧陽私立同濟中學、常州中學、上海復旦實驗中學，之後回鄉教授小學。1936年，加入中華民族解放先鋒隊，同年加入中國共產黨。1937年，擔任中共石家莊市委宣傳部部長。抗日戰爭期間，喺中共晉冀豫區委員會組織部任職，並先後擔任昔陽、平定、和順三縣中共中心縣委書記、中共太行第二地委組織部部長、地委副書記兼軍分區副政委、中共太行區委員會書記兼太行軍區政委等職位。

中華人民共和國成立後，先後擔任中共山西省委宣傳部部長、省委第二副書記、第一書記兼山西省軍區政委。1958年，喺中共八屆二次會議任中央候補委員。1960年，任中共中央華北局書記。四年後，首先向毛澤東匯報咗大寨同陳永貴嘅事跡，掀起咗「農業學大寨」風潮。1973年，任國防科學技術委員會主任、政委，並當選中共第十屆中央委員。



|
|  |
| 軍銜
 |
| 前任：**高克林** | **中國人民解放軍山西省軍區政治委員**1953年8月－1965年10月 | 繼任：**衛恆** |

| * 睇
* 傾
* 改
中華人民共和國山西省四大機構正職領導人 |
| --- |
| 省會：太原市 |
| 省委負責人 | 

|  |  |
| --- | --- |
| 省委書記 | 程子華 → 賴若愚 → 解學恭 → 高克林 |
| 省委第一書记 | 陶魯笳 → 衛　恆 → 劉格平 → 謝振華 → 王　謙 → 霍士廉 |
| 省委書記 | 李立功 → 王茂林 → 胡富國 → 田成平 → 張寶順 → 袁純清 → 王儒林 |

 |  |
| 省人大常委會主任 | 阮泊生 → 王庭棟 → 盧功勳 → 田成平 → 張寶順 → 袁純清 → 王儒林 |
| 省政府首長 | 

|  |  |
| --- | --- |
| 省人民政府主席 | 程子華 → 裴麗生（代主席） → 賴若愚 → 裴麗生 |
| 省人民委員會省長 | 裴麗生 → 王世英 → 衛　恆 → 王 謙 |
| 省革命委員會主任 | 劉格平 → 謝振華 → 王　謙 |
| 省人民政府省長 | 羅貴波 → 王森浩 → 胡富國 → 孫文盛 → 劉振華 → 張寶順 → 于幼軍 → 孟學農 → 王　君 → 李小鵬 |

 |
| 省政協主席 | 陶魯笳 → 衛　恆 → 王　謙 → 鄭　林 → 武光湯 → 李修仁 → 王茂林 → 胡富國 → 郭裕懷 → 田成平 → 鄭社奎 → 劉澤民 → 金銀煥 → 薛延忠 |
搵緊第二樣意思嘅話，請睇〈**金起範**〉。

**阿倫·起範**（韓文：**알렌기범**，英文：**Allen Kibum**，1990年12月29號—），原名**金起範**（韓文：**김기범**，英文：**Kim Ki Bum**），係韓國男歌手、演員，前男團U-KISS成員，依家已經轉行做生意，兼且轉往日本發展。

生平
--

阿倫‧起範，原名金起範，1990年12月29號響韓國首爾出世，大佬係SS501成員金亨俊。

2006年以男團「XING」嘅主唱身份出道，當時嘅藝名係「Marumir（마루미르）」。2007年7月退出「XING」。

2008年，佢以男團「U-KISS」嘅主唱身份再次出道，呢個時期嘅藝名係「起範」。男團憑《天旋地轉（빙글빙글）》、《好欺負嗎（만만하니）》等歌曲響韓國樂壇打開知名度。2010年同大佬金亨俊成立公司「HnBcompany」。

2011年2月，起範同亞歷山大退出U-KISS。同年8月宣佈進軍日本市場。2012年推出個人第一張大碟《A Shared Dream》。2013年發行第二張個人大碟《Longing》，同時宣佈將藝名改為「阿倫‧起範」。

依家主要響日本發展，亦已經轉行做生意，目前響SDKB公司工作，亦出任CLinternational非執行董事、HnBcompany代表。2019年宣佈同日本籍女朋友結婚，而女友亦係商人。

音樂作品
----

內文：U-KISS
1. 《A Shared Dream》（日本、2012年）
2. 《Longing》（韓國、2013年）

攷
-

1. 1 2  〈娶日本妻！U-Kiss前成員金起範榮升老竇〉. 《on.cc東網》. 2019-01-30. 喺2022-09-27搵到.`{{cite web}}`: CS1 maint: url-status (link)
2. ↑  "U-KISS's Kim Kibum shares his feelings, claims to be kicked out of group". *web.archive.org*. 2013-01-06. 歸檔時間2013-01-06. 喺2022-09-27搵到.`{{cite web}}`: CS1 maint: bot: original URL status unknown (link)
**美蓮大廈**響澳門半島花地瑪堂區永添街、市場街、永華街、馬場東大馬路同菜園街，係屬於房屋局嘅經濟房屋。

意外
--

2016年5月上旬，美蓮大廈第三座十二樓一個單位，懷疑被人縱火；司警接手調查之後，同報案人士了解情況，得知仍住響事發大廈十二樓一個單位，案發晚黑九點零五分搭𨋢返屋企時，目睹兩個神色慌張嘅十幾歲少年，擒擒青搭另一部𨋢走，期間聞到有燒燶嘅味；報案者睇吓發現當時地下有一包紙巾，重有燒燶嘅痕跡，自己門口出面亦有紙皮箱被燒着，即刻報警處理。火警響消防到場之前已經救熄。

2016年5月17號凌晨，司警響街到拉咗兩個涉及呢單縱火案嘅十五歲少年，佢哋分別姓何，初一學生；姓周，報稱響餐廳做嘢。調查期間，少年承認去十樓搵佢朋友之後因為覺得無聊，姓何青年話因貪玩同姓周青年借咗個打火機之後，用打火機燒着走廊嘅紙皮，並唔係同人結怨，但係着火之後覺得好驚，就馬上救熄啲火之後逃離現場。兩個人已經觸犯造成火警、爆炸同埋其他特別危險行為罪名，會被送去檢察院處理。

2018年3月25號朝早九點廿六分，美蓮大廈第三座二樓一個單位火燭。消防局出動多架消防車去到現場，響出邊見到二樓一個單位有煙冒出，消防員出動雲梯車開咗一條喉筆響出邊射水。消防煙帽隊就入火燭嗰層，現場濃煙密佈，成功搵到火燭單位，救出兩個分別係六十三同五十九歲嘅兩公婆屋主，但係女屋主懷疑自己救火嗰陣燒傷右手尾指同無名指，而男屋主就吸咗濃煙唔舒服。同時響火燭嗰層同其他層數協助其他住戶逃生，三十個左右嘅住戶自行疏散到街到。消防員駁喉入去火燭單位，發現其中一間房入邊有嘢燒緊，開喉將火救熄。屋主大約十歲同四歲嘅男外孫響火燭嗰時走佬都吸咗濃煙唔舒服，響白車到接受護理之後要送到醫院。火燭隔離單位嘅一家四口懷疑都係吸咗濃煙唔舒服，六個受傷同唔舒服嘅人由多架白車送到山頂醫院治理，冇咩大事。現場一度有人話火燭單位間房嘅電器又或者插蘇火燭，燒到衣櫃同雜物之類嘅嘢。消防員調查火燭原因，發現火燭間房入邊一個衣櫃同雜物燒到爛嗮，間房同個廳天花燒到黑嗮，經過調查，初步排除係電器又或者係插蘇搞到火燭。最後經過了解，當時只有男女屋主同兩個男外孫響單位到，四歲男外孫自己話曾經響房到玩打火機，消防員懷疑係四歲男仔玩火搞到火燭，通知司警局到場調查。司警接報到場調查，初步相信係四歲男仔玩火機搞到火燭，由於四歲男仔未到刑事歸責年齡，案件交畀調查科跟進。

攷
-

1. ↑  （繁體中文）司警拘捕兩名15歲少年，街坊會，響2016年5月17號搵到。
2. ↑  （繁體中文）男童玩火機燒燬房間，澳門日報，響2018年3月26號搵到。

| * 睇
* 傾
* 改
澳門 澳門公共房屋 |
| --- |
| 社會房屋 | 

|  |  |  |  |  |  |  |
| --- | --- | --- | --- | --- | --- | --- |
| 

|  |  |
| --- | --- |
| 花地瑪堂區 | 
* 濠江花園
* 嘉翠麗大廈
* 羅必信夫人大廈3→台山中街社屋
* 台山平民新邨
* 美居廣場
* 美樂花園大廈
* 新城市花園
* 青洲社屋
* 筷子基平民大廈3→筷子基社屋
* 望廈社屋

 |
| 嘉模堂區 | 
* 氹仔平民新邨
* 日昇樓

 |
| 聖方濟各堂區 | 
* 石排灣社屋

 |

 |

 |
| 經濟房屋 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 新經屋法實施前1 | 

|  |  |
| --- | --- |
| 花地瑪堂區 | 
* 瑞祥新邨
* 朝輝大廈
* 澳門大廈
* 海南花園
* 新城市花園
* 威苑花園
* 鴻運閣、吉祥閣、如意閣
* 利達新邨
* 泰豐新邨
* 美樂花園
* 威翠花園
* 運順新邨
* 八達新邨
* 百利新邨
* 彩虹苑
* 信達廣場
* 新寶花園
* 翡翠廣場
* 杏花新邨
* 海景園
* 康樂新邨
* 樂富新邨
* 麗華新邨
* 美蓮大廈
* 民安新邨
* 永添新邨
* 威龍花園
* 灣景園
* 華茂新邨
* 亨達大廈
* 南澳花園
* 廣華新邨
* 南華新邨
* 東華新邨
* 先進廣場
* 信廉花園

 |
| 聖安多尼堂區 | 
* 新樂大廈

 |
| 嘉模堂區 | 
* 利民大廈
* 氹仔威翠花園
* 泉福新邨

 |

 |
| 新經屋法實施後2 | 

|  |  |
| --- | --- |
| 花地瑪堂區 | 
* 青葱大廈
* 青怡大廈
* 永寧廣場大廈
* 青洲坊大廈
* 快盈大廈
* 青濤大廈

 |
| 嘉模堂區 | 
* 湖畔大廈
* 日暉大廈

 |
| 聖方濟各堂區 | 
* 安順大廈
* 居雅大廈
* 業興大廈

 |

 |

 |
| 1 部分社屋響新法第10/2011號法律《經濟房屋法》實施之前經過澳督訂立第4/99/M號法令以低廉嘅價錢買返自己間社屋，而變成經濟房屋。2 新法第10/2011號法律《經濟房屋法》設咗十六年禁止轉賣規定，過咗十六年後如果要賣間經屋，政府優先購買，兼要補返政府資助嘅金額。3 已經拆咗。 |
|  |
| --- |
| 數字一覽

<<
1000
1001
1002
1003
1004
1005
1006
1007
1008
1009
>> |
| 小寫 | 一千零一 |
| 大寫 | 壹仟零壹 |
| 二進位 | 1111101001 |
| 八進制 | 1751 |
| 十二進位 | 6B5 |
| 十六進位 | 3E9 |

 
1001係1000同1002之間嘅自然數。

數學性質
----

* 合成數，因數有1、7、11、13、77、91、143、1001
	+ 質因數分解係{\displaystyle 7\times 11\times 13}
	+ 楔形數
* 虧數，真因數和係343，虧度658
* 無平方整數
* 十進制嘅奢侈數
* 五角形數
* 五胞體數
* 第一個四位迴文數
* Scheherazade數一定有1001作為佢嘅因數

### 被7、11、13整除

1001呢個數嘅兩個性質造就咗7、11、13呢三個數嘅整除測試，呢兩個性質係：

1001 = 7 × 11 × 13
103 ≡ −1 (mod 1001)
所以就可以有以下呢個整除測試方法，呢度以 7 為例子，但係所有 1001 嘅因數都用得：

1. 將個數字由右邊（個位）開始，三個三個一組
2. 由右邊起，第單數組嘅加埋，減去第雙數組嘅加埋
3. 將得出嘅結果再做第 2 步，直至個數只有三個位或以下
4. 檢查第 3 步嘅結果能唔能夠被 7 整除

例如依家有個數 22 872 563 219，第 2 步搵嘅就係{\displaystyle (219+872)-(563+22)=1091-585=506}，{\displaystyle 506=7\times 72+2}，即係話原本個數除以 7 都係餘 2 。

文化
--

喺《一千零一夜》呢本書入邊，Scheherazade為咗唔好被人處決，連續一千零一晚同國王講一個新故仔，之後 1001 喺英文同埋其他語言入邊就代表一個好大嘅數咁解，啲人會喺啲書名、標題等等用上 1001 呢個數字，例如《1001 Books You Must Read Before You Die》、《1001 Movies You Must See Before You Die》《1001 Albums You Must Hear Before You Die》等等。喺好多情況入邊，1001 只係代表一個好大嘅數字，並唔係字面嘅 1001 咁解，例如一本 2007 年出嘅書叫《40 Days & 1001 Nights》，係講去伊斯蘭世界嘅一段旅程。

喺阿拉伯，1001 舊嘢通常會講做「1000 舊嘢同 1 舊嘢」，例如一千零一夜就係ألف ليلة و ليلة，字面意思係1000 夜 1 夜。

相反，喺粵語入邊，1001件並唔喺好多件咁解，而係得 1 件咁解，例如如果一個人好好彩買到最後一件貨品，佢就會話「真係好彩啦，得返一千零一件都被我買到」。

1001 係英國一隻好常用嘅清潔劑。

NBA樂透抽籤係喺14個波入邊抽4個波出嚟，一共有{\displaystyle {\binom {14}{4}}=1001}種可能性，之後再將11-12-13-14呢個組合當做無效，一共提供1000種可能性。

參考
--

1. ↑  Scheherazade係一千零一夜嘅女主角，睇下邊文化一節
2. ↑  "40 Days & 1001 Nights; One Woman's Dance Through Life in the Islamic World..." 原著喺28 January 2008歸檔. 喺30 December 2007搵到.
3. ↑  〈Google 翻譯〉. *translate.google.com*. 喺2022-03-23搵到.
**我的影子在奔跑**，粵語翻譯係「**我嘅影喺度走緊**」（英語：My Running Shadow）。呢部片係由方剛亮導演，張靜初、龍品旭、黎兆豐嚟主演嘅其中一部電影，係由江蘇眾道影業投資有限公司同埋廣東南方領航影視傳播公司聯合整嘅一部片。呢部片喺2013年6月，就響上海電影節開播，而到咗2014年2月，就喺中國大陸嘅間間電影院入面開播。

劇情
--

呢部片講嘅係話有一位中咗亞氏保加症嘅數學猛人同埋單身嘅阿媽之間，17年歲月重播嘅心靈畫卷。以比較特別嘅眼界嚟寫咗特殊人物嘅精神世界同埋感動人嘅母子親情同埋濃墨重彩咁寫咗單身阿媽嘅經歷。其中患有亞氏保加症嘅11個人，其中修直呢個人嘅第一個記到嘅係聽到田桂芳叫「修直」呢個名之後就笑咗。後嚟田桂芳阻住好多發生嘅事。不過田桂芳係連數學都唔識隻嘅，而修直要求證祖沖之嘅圓周率，就用分割法，搞到田桂芳都唔識重落埋崗添。而修直知道螞蟻天生就係計數佬，有佢自己原創嘅認路方法，人係要靠記先至可以認路，但係田桂芳成日都可以搵到修直呢個人，簡直係個謎。而修直17歲嗰陣就睇到整自己嘅模——老豆，佢就要同老豆出國。但係咁啱嗰日落雨行唔到路，修直發現咗田桂芳連翻牆都唔識隻。而田桂芳就話喇：「修直都大個仔啦，唔大個先至好啊。」但係，修直知道人係需要大個嘅。

主演
--

### 演員

* 領銜主演：張靜初、龍品旭、黎兆豐
* 其他演員：王同輝、張國強、葉婉嫻、麗娜、吳海燕、吳若林、喻引娣

### 職員

* 導演：方剛亮
* 編劇：胡永紅
* 監制：侯克明
* 藝術總監：田壯壯
* 攝影：徐偉
* 剪輯：屠亦然
* 音樂：竇鵬

開拍地
---

呢部片響廣州市第三中學門口，開拍嘅現場。
呢部片開拍係喺中國廣東省廣州市，其中攞景嘅地坊包括咗廣州嘅一啲醫院、社區、學校、幼稚園、差館同埋機場。喺2013年8月份，部分場景喺廣州市第三中學入面拍嘅。呢個搞到好多喺廣州市第三中學嘅高二學生都話撐。

睇埋
--

* 亞氏保加症
* 廣州市第三中學

註
-

1. ↑  电影《我的影子在奔跑》基本信息、剧情介绍及预告片 互聯網檔案館嘅歸檔，歸檔日期2014-04-09. 萬家便民網
**麥舜銘**（英文：Michael Mak，1959年—），何東家族成員之一，何婉琪同何鴻章共同生嘅仔，即何鴻燊嘅堂侄兼外甥仔。後嚟改叫**何東舜銘**。

簡歷
--

早年跟繼父麥志偉姓麥，係大仔，下有一個親細妹麥慧玉，上有同母異父嘅兄弟姐妹麥慧貞、麥家興。後嚟爆出佢係何婉琪同何鴻章生嘅私生仔之後，決定認祖歸宗，改叫**何東舜銘**。有傳何婉琪生前好錫何東舜銘，仲立佢係遺產執行人。

前任老婆係藝人陳復生，1988年結婚，去到2010年離婚。兩個人有一個女一個仔，其中大女麥景榕亦係藝人。不過由於大女響老豆阿媽離婚後跟阿媽住，所以冇跟住佢改姓「何東」。

何東舜銘曾經多次捲入官司。2006年，同同父異母兄弟何豹（老豆何鴻章個仔）打官司，最後象徵式賠咗一蚊；2018年，佢將何鴻燊、何婉鴻告上法庭，要求法院頒令佢阿媽手上持有6000幾澳娛股份；2016年，佢又同老豆何鴻章對簿公堂；響舅父何鴻燊走咗之後，何東舜銘亦想加入爭遺產，2020年6月12號向法院提交知會備忘，要求法院響未通知佢之前唔可以處理何鴻燊嘅遺產。

攷
-

1. 1 2  〈何東曾孫何豹與「十姑娘」何婉琪纏訟15年勝訴 因「無心戀戰」獲象徵式賠1元 (21:05) - 20210309 - 港聞〉. 《明報新聞網 - 即時新聞 instant news》 (繁體中文). 喺2021-07-05搵到.
2. ↑  〈【星二代】陳復生甜美囡囡隨母步伐入娛圈 25歲麥景榕港大畢業係賭王親戚 - 晴報 - 娛樂 - 中港台〉. *https* (中文). 喺2021-07-05搵到. `{{cite web}}`: Check `|url=` value (help)CS1 maint: url-status (link)
3. 1 2  朱棨新 (2020-06-12). 〈何鴻燊爭產案｜姪兒何東舜銘加入戰團 曾向澳娛追股息稱達20億〉. 《香港01》 (香港中文). 喺2021-07-05搵到.
4. ↑  東網.on (2016-05-27). 〈老婆分1/5身家　何鴻章：老婦邊使到咁多錢〉. 《東網》.`{{cite news}}`: CS1 maint: url-status (link)
5. ↑  朱棨新 (2020-09-29). 〈何鴻燊爭產案｜長房三女何超賢求法庭委任兩名遺產管理人〉. 《香港01》 (香港中文). 喺2021-07-05搵到.
**徐才厚**（粵拼：ceoi4 coi4 hau5；1943年6月22號—2015年3月15號）係中國共產黨同中國人民解放軍前高層領導人，中國遼寧省大連市瓦房店市人，解放軍上將。1963年參加解放軍，1971年加入中國共產黨，係中共第十五屆至第十七屆中央委員，第十六屆中央書記處書記、解放軍總政治部主任，第十七屆中央政治局委員、中央軍事委員會副主席。

徐才厚被認為同前中共中央總書記江澤民關係密切，喺江澤民退出中央軍委之後，徐才厚出任軍委副主席，掌控軍中人事任命，佢利用職權收受巨額賄賂，幫人喺軍中升遷同擔任要職。2014年6月底，中共中央總書記習近平主持召開中央政治局會議，決定開除佢黨籍，送去檢察機關依法處理，2015年3月15日，徐才厚因膀胱癌末期，全身多發轉移，多器官功能衰竭，醫唔番響醫院瓜柴，終年71歲。

有關嘅人
----

* 江澤民（前中共中央總書記、中央軍委主席）
* 周永康（前中共中央政治局常委、中央政法委書記）
* 薄熙來（原中共中央政治局委員、重慶市委書記）
* 郭伯雄（前中共中央軍委副主席）

攷
-

1. ↑  〈徐才厚简历〉. 《新华网》. 2002-01-21. 喺2014-07-01搵到.
2. ↑  〈中共中央决定给予徐才厚开除党籍处分〉. 《新华网》. 2014-06-30. 喺2014-07-01搵到.

出面網頁
----

* 中国军网评"徐才厚病亡"：其人已盖棺，反腐步不停
* 徐才厚因膀胱癌死亡 军事检察院决定对其不起诉
**泊淞分佈**（英文：**Poisson distribution**；法文：**Loi de Poisson**）係種概率分佈，可以描寫隨機嘅自然現象嘅頻率，例如一段時間（一年、一個鐘）或者空間之內某種嘢（旋風、收到電話、地震、鯊魚咬人）嘅發生次數。泊淞隨機變數（Poisson random variable）, X,條分佈式(pdf)係

* {\displaystyle f\_{X}(k)=e^{-\lambda }{\frac {\lambda ^{k}}{k!}}}，其中 k 係次數， {\displaystyle \lambda }係平均值(有時寫做{\displaystyle \mu })。

來龍去脈
----

**泊淞分佈**可以話係二項分佈同常態分佈嘅過渡函數。

當二項分佈嘅試驗次數(n)越大，圖形睇起嚟就越密，越似平滑嘅鐘形。

不妨令 n 趨向無限大，即係
{\displaystyle \lim \_{n->\infty }{{\binom {n}{k}}p^{k}q^{n-k}}}。

因為二項分佈嘅期望值 {\displaystyle \mu =np}，所以 {\displaystyle p={\frac {\mu }{n}}}。

又因為 n 趨向無限大，所以成功機率 {\displaystyle p=\lim \_{n->\infty }{\frac {\mu }{n}}=0}，而失敗機率 {\displaystyle q=1-p=1}。

替換原式 {\displaystyle \lim \_{n->\infty }{{\binom {n}{k}}({\frac {\mu }{n}})^{k}(1-{\frac {\mu }{n}})^{n-k}}}，入面 {\displaystyle {\binom {n}{k}}} 趨向 {\displaystyle n^{k} \over k!}。

變咗 {\displaystyle \lim \_{n->\infty }{{\frac {n^{k}}{k!}}{\frac {\mu ^{k}}{n^{k}}}(1-{\frac {\mu }{n}})^{n-k}}}。

簡化做 {\displaystyle \lim \_{n->\infty }{{\frac {\mu ^{k}}{k!}}(1-{\frac {\mu }{n}})^{n-k}}}。

前面同 n 冇關抽出，後面用指數律分拆，變咗{\displaystyle {{\frac {\mu ^{k}}{k!}}\cdot \lim \_{n->\infty }(1-{\frac {\mu }{n}})^{n}(1-{\frac {\mu }{n}})^{-k}}}。

{\displaystyle (1-{\frac {\mu }{n}})^{-k}} 趨向 {\displaystyle 1}，而{\displaystyle (1-{\frac {\mu }{n}})^{n}} 趨向 {\displaystyle e^{-\mu }}。

最後得到嘅新函數就係 {\displaystyle f(k)=e^{-\mu }{\frac {\mu ^{k}}{k!}}\ ,\ (\mu =\lambda )}，呢個就係**泊淞分佈**。

性質
--

* 驗算機會率加埋係咪等於1：條式嘅自變數係k=0,1,2,...(因為n趨向無限大，所以k冇上限) 所有情況夾埋即係 {\displaystyle \sum \_{k=0}^{\infty }e^{-\lambda }{\frac {\lambda ^{k}}{k!}}=e^{-\lambda }\cdot \sum \_{k=0}^{\infty }{\frac {\lambda ^{k}}{k!}}=e^{-\lambda }\cdot e^{\lambda }=1}。
* **泊淞分佈**嘅期望值係 {\displaystyle np=\mu =\lambda } 。
* **泊淞分佈**嘅標準差係 {\displaystyle {\sqrt {npq}}={\sqrt {(np)\cdot (1-p)}}={\sqrt {\mu \cdot 1}}={\sqrt {\mu }}={\sqrt {\lambda }}}。

睇埋
--

* 二項分佈
* 常態分佈

出面網頁
----

* 

|  |  |
| --- | --- |
| Stub icon | 呢篇統計學文係楔位文。歡迎幫維基百科擴寫佢。睇 • 論 • 改 • 歷 |
**蒲眉王**（粵拼：pou4 mei4 wong4；泰文：**พระบาทสมเด็จพระปรมินทรมหาภูมิพลอดุลยเดชมหาราช**；1927年12月5號—2016年10月13號），又譯**普密蓬·阿杜德**或**蒲美蓬·阿杜德**，稱號**拉瑪九世**（**Rama IX**），係前任泰國國王，1946年登基。佢係卻克里（曼谷王朝）第9位國王，在生嗰陣係全世界在位最耐嘅國家元首。

2016年10月13號19:00（UTC+7），泰國王室宣佈佢喺15:52分（UTC+7）駕崩，終年88歲。

生平
--

蒲眉王喺美國麻省劍橋出世，係泰國宋卡親王瑪希敦阿杜德細仔、前國王拉瑪八世阿南塔個細佬，兩歲時老頭過咗身。1933年同阿媽移民去瑞士洛桑。

1946年6月9號，蒲眉王個大佬阿南塔·瑪希敦國王俾人暗殺，於是由蒲眉王繼承王位，成為泰王拉瑪九世。1948年蒲眉王喺瑞士交通意外中整盲咗隻右眼，同年蒲眉王喺巴黎邂逅咗之後嘅詩麗潔皇后，1950年4月結婚。

1950年5月5號蒲眉王返泰國加冕。

後人
--

蒲眉王同詩麗潔王后有四個仔女：

* 烏汶叻公主，1951年4月5號喺瑞士洛桑出世
* 瑪哈·哇集拉隆功（拉瑪十世），1952年7月28號出世
* 詩琳通公主女王儲，1955年4月2號出世
* 朱拉蓬公主，1957年7月4號出世

參考
--

1. ↑  泰國王室：泰王普密蓬逝世，香港電台，2016年10月13號

|  |  |
| --- | --- |
|  | 維基同享有多媒體嘅嘢：**Bhumibol Adulyadej** |

|  |  |
| --- | --- |
| 權威控制 | 
* WorldCat
* VIAF: 66516080
* LCCN: n82166286
* ISNI: 0000 0001 2137 3031
* GND: 119158639
* SUDOC: 085908037
* BNF: cb122122183（資料）
* MusicBrainz: ad564a85-6657-4648-a9ca-95a2d521aa4e
* NLA: 35621539
* NDL: 00743980
* NKC: jn20010525310
* BNE: XX1185330
* CiNii: DA04072251

 |
羅拔 海萊恩
**羅拔 海萊恩**（英文：**Robert A. Heinlein**，1907年7月7號—1988年5月8號），美國科幻小說作家，稱之為科幻先生（Mr. SF）。

海萊恩係第一個科幻小說作家，作品打入主流雜誌；比如《星期六晚郵報》（1940年代尾）。佢嘅長篇科幻小說，由1960年代之後幾十年，相當好賣，同阿西莫夫、卡奇合稱「科幻三巨匠」。

海萊恩作品題材包括：個人自由同自力更生嘅重要，人對社會嘅義務，有組織宗教對文化同政府嘅影響，同埋社會箝制不落俗套者。佢推測太空旅行對人類文化同習俗嘅影響。

佢嘅作品裏頭，對科學同工程嘅描述，相當可信，提高咗科幻作品嘅水平同標準。贏得五次星雲獎，1975年獲得星雲獎第一屆科幻大師獎、贏咗七次雨果獎（其中三次係追授）。

攷
-

1. ↑  "SFandFantasy.co.uk - The Big Three - Asimov - Clarke - Heinlein - A Bibliography". *www.sfandfantasy.co.uk*. 喺2016-08-28搵到.
2. ↑  Parrinder, Patrick (2001). *Learning from Other Worlds: Estrangement, Cognition, and the Politics of Science Fiction and Utopia*. Duke University Press. p. 81. ISBN 978-0-8223-2773-8.
3. ↑  Robert J. Sawyer. "The Death of Science Fiction" 互聯網檔案館嘅歸檔，歸檔日期2012年5月2號，.
| **臺灣民眾黨** |
| --- |
| 
 |
| 黨魁 | 蔣渭水林獻堂 |
| **成立** | {{{成立}}} |
|
|
| **官方色彩** | {{{官方色彩}}} |
| **總部** | 大日本帝國國旗 臺灣臺中州臺中市 |
| **意識形態** | 自由主義社會自由主義公民民族主義 |  |  |
|  |
| **黨員** | {{{黨員}}} |
|  |
| **色** | {{{色}}} |
|  |

1929年1月2號到1929年10月6號主要用緊嘅「上青下紅中央白日」黨旗。
臺灣民眾黨黨員
覆蓋臺灣民眾黨「上青下紅中央白日」黨旗嘅蔣渭水先生遺體。
臺灣文化協會會員紀念碑同臺灣民眾黨黨員紀念碑
《臺灣民眾黨特刊》
臺北市政府文化局設立嘅 臺灣民眾黨 本部舊址 設置沿革始末
**臺灣民眾黨**（臺灣話：Tâi-oân Bîn-chiòng Tóng）喺臺灣日佔時期1927年（昭和2年）7月10號嘅臺中市新富町聚英樓成立，係臺灣人喺日本佔領統治下成立嘅第一個政黨，成立大會由蔡式穀主持。最初喺日本臺灣總督府多方嘅阻撓下，林獻堂、蔣渭水等人不斷更換黨名、修改黨綱，從「臺灣自治會」、「臺灣民黨」，最終喺有條件允許下成立。

初期主要人物有李應章、蔣渭水、林獻堂、蔡培火、黃周等人，黨旗最早為仿國民黨黨旗，用「上青下紅中央白日」旗，後改為仿中華民國國旗嘅三星黨旗。

臺灣民眾黨喺1931年（昭和6年）2月18號被解散。

攷
-

1. ↑  蔣渭水最後的驚嘆號－崇隆大眾葬紀錄時代心情 互聯網檔案館嘅歸檔，歸檔日期2014-01-10. 蔣渭水文化基金會
**萬德苑**（英文**Man Tak Yuen**），香港道觀，喺林村梧桐寨，就近梧桐寨瀑布。無車路去到，但可以經林錦公路，入梧桐寨村路尾，再行路入去。萬德苑歸萬德至善社管。道觀合道佛儒三教，屬道教全真龍門派。

史
-

一九一八年二月十五號，廣東道教應元宮，存乩示壇訓：

黃梅雨朾芝蘭窗，空谷聲傳月影長，
倏忽蟲鳴驚蟄過，又是清明惹斷腸，
戊午壬辰舒巽軫，雨伯風師灑桃疆，
消炎何須瓜似錦，自有分龍水夜涼，
梧桐結子落南山，一胍法傳到新班，
待到分壇即顯聖，又增高字立派頒，
軋軋雲車任遨遊，香海雲霓似蜉蝣，
一粟乾坤壺內顯，醉眼惺忪二十秋，
獨憐草莽山頭寄，郤衍群雄及早謀，
管他濁世團團轉，南山古洞好清修，
華蓋金燈高樹日，邀得鄉民共我遊。
萬德至善社弟子，按呂純陽祖師訓示，一九七二年九月，喺梧桐寨，起萬德苑。

屋宇亭臺
----

萬德苑入口有**萬德苑牌坊**，上**萬德徑**有**萬德苑山門**。主殿呂祖殿，供奉呂純陽，前有王靈殿，供奉護天宮大王，兩旁有鐘亭、鼓亭，山門梯級上水月宮，供奉觀音大士，旁有童男童女。五福軒，供奉玉皇大帝。行天宮，供奉關帝。斗姥殿，供奉斗姆。三清殿，供奉三清天尊同十八仙佛聖神，另有藏經閣。亭園有八仙亭同積德亭。

出面網頁
----

* 〈萬德苑網站〉.
**蕭若元**（英文：**Stephen Shiu**，1949年7月22號—），人稱「蕭才子」，係香港資深傳媒人。

佢早年做過新聞主播同節目主持，之後轉行做編劇，1992年更憑電影《跛豪》同麥當雄一齊攞香港電影金像獎最佳編劇。佢而家主要喺網上做時事評論員，同埋搞下唔同生意，包括財務公司易還財務，同埋飲業食務元卓集團。佢個仔蕭定一亦參與電影製作行業。2019年，蕭若元移居台灣。佢現時係知名時事評論員，經Youtube、Patreon同Clubhouse發布影片同錄音，有時又會用嗰啲平台同觀眾及聽眾即時對談。

「神燈」
----

蕭若元為網民熟知嘅一大特色，就係佢被戲稱「神燈」嘅能力，多數喺佢平台所談及對時事嘅估計，都會以反效果呈現返。經常畀網民用「燒山」一稱恥笑，仲成日有「燒山好嘢」哩句出現，意思啫係蕭又估錯或者係網民祈求佢講嘅嘢同現實相反。

蕭若元清楚知道網民對「神燈」嘅嘲笑，喺佢嘅 Twitter，網民曾經問佢可唔可以祈求中印兩國唔會打仗（為求「燈」中有反效果），蕭風趣回答「我知你想做乜」。

蕭亦會睇連登，有連登網民話蕭嘅 Twitter 唔係自己出帖文，蕭喺 Twitter 隨即反駁叫連登網民下次佢錄音坐定定聽晒佢。

2019年雙十一三罷當日發生黑衫蒙面示威者向持唔同意見嘅57歲男子淋潑易燃液體再放火燒人嘅馬鞍山燒人事件（中文：馬鞍山燒人事件）。蕭若元話單嘢「係假嘅、係拍戲嘅」，話被燒男子係特技演員，身上搽咗拍戲用嘅易燃物先至會瞬間着火，被淋嘅液體係道具先至好快就熄，並指稱被燒男子收咗200萬港幣報酬後製造輿論。其後醫院管理局發聲明確認傷者已被威爾斯親王醫院收治，情況危殆。

攷
-

1. ↑  〈喺連登話唔係我本人出tweet嗰啲下次我錄音你坐定定同我聽晒佢🔥〉. *Twitter* (英文). 喺2020-07-04搵到.

|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**蕾塔·古莉芝**（英文：Rita Coolidge；1945年5月1號—）係美國唱片藝術家。喺1970年代同1980年代，佢嘅歌曲出現喺《Billboard》雜誌嘅流行音樂，鄉村音樂，成人當代音樂同爵士樂，佢同其他音樂家同丈夫克里斯·克里斯托佛森一同贏到格林美獎。佢嘅錄音包括《（你的愛不斷提升我），越來越高》、《我們都是孤獨的人》、《戀愛中我寧願離開》同1983年占士·邦電影主題曲《鐵金剛勇破爆炸黨》：《All Time High》。

生活與事業
-----

### 早年

蕾塔·古莉芝係迪克同部長兼學校老師夏洛特·古莉芝嘅女兒，佢嘅姐姐係琳達同普里西拉，仲有兄弟雷蒙德。佢擁有切諾基同蘇格蘭血統。佢曾就讀喺納什維爾嘅楓木高中，並從傑克遜維爾嘅安德魯·傑克遜高中畢業。古莉芝畢業喺佛羅里達州立大學。佢係Alpha Gamma Delta社團嘅成員。

### 早期事業

喺孟菲斯周圍唱歌（包括短暫唱歌jingles）之後，德萊尼和邦尼發現咗古莉芝，後者喺洛杉磯同佢合作。喺嗰度，佢成為咗背景歌手適用於里昂‧羅素、喬·科克爾、哈利·查平、巴布·狄倫、吉米·亨德里克斯、艾瑞克·克萊普頓、戴夫·梅森、格雷厄姆·納許和史蒂芬·斯蒂爾斯。佢喺喬·科克爾嘅《瘋狗和英國人》巡迴演唱會同專輯，演唱羅素同邦妮·布拉姆利特嘅歌曲《超級巨星》。古莉芝並無獲得「超級巨星」嘅歌曲創作信用，後來成為The Carpenters嘅熱門單曲。

佢以「三角洲女士」而聞名，並啟發羅素為佢寫咗一首同名歌曲。

### Layla

艾瑞克·克萊普頓嘅樂隊－德雷克與多米諾樂隊喺1971年嘅單曲《Layla》中，古莉芝無獲得鋼琴尾聲嘅歌曲創作學分。2016年，柯立芝話，佢同男朋友：樂隊嘅鼓手吉姆·戈登錄製咗一個演示，然後佢哋去英格蘭同克萊普頓一齊錄製。同克萊普頓見面後，古莉芝演奏咗自己為佢創作嘅樂曲，並俾咗佢一個錄音帶。克萊普頓印象深刻，將其用作尾聲部分中歌曲嘅一部分。一年後，佢通過聽公共廣播系統上嘅歌曲發現咗自己。佢試圖聯繫克萊普頓，但佢嘅經理羅伯特·斯特伍德話俾佢：「你打算做咩？你係一個女孩。你無錢抗擊呢個。」佢仲無收到克拉普頓本人嘅來信，但相信自己已經知道咗呢種情況。

儘管只有Gordon被正式歸功喺呢部分，但樂隊嘅鍵盤手鮑比·維特洛克聲稱：吉姆從佢嘅前女友蕾塔·古莉芝嗰度摘咗鋼琴旋律。我知道，因為喺德萊尼和邦尼嘅日子裡，我住喺荷里活山約翰·加菲爾德嘅老房子裡，裡面有一間裝有立式鋼琴嘅旅館。麗塔同吉姆喺賓館裡面，邀請我同佢哋一齊寫呢首歌，叫做《時間》。佢嘅姐姐Priscilla同丈夫Booker T. Jones（Booker T.＆M.G.'s嘅丈夫）一齊錄製咗呢張唱片。吉姆從麗塔嘅歌曲裡面汲取咗旋律，卻無以寫作為榮。佢嘅男朋友把佢厄咗。《時間》嘅採訪最終出現咗喺Booker T.同Priscilla喺1973年嘅專輯《Chronicles》中。

參考
--

1. ↑  Huey, Steve. "Rita Coolidge - Music Biography, Streaming Radio and Discography - AllMusic". *AllMusic*.
2. ↑  "Rita Coolidge". *Recording Academy Grammy Awards*. 原先內容歸檔喺2019-03-31. 喺2020-11-29搵到.
3. ↑  "Charlotte Coolidge (obituary), Mendocino Beacon, August 23, 2012. Retrieved April 22, 2014". 原先內容歸檔喺2014-09-08. 喺2020-11-29搵到.
4. ↑  "Rita Coolidge Biography". *theuncool.com*. 原先內容歸檔喺2020-09-24. 喺2020-11-29搵到.
5. ↑  Palisin, Steve (2014-04-17). "Rita Coolidge shares Myrtle Beach area memories and more ahead of concert in Brunswick County". *The Sun News*.
6. ↑  "Delta Spirit: Rita Coolidge Reflects on Delaney & Bonnie, Mad Dogs & Englishmen, "Layla" and More". *Relix Media*. 2016-10-25. 原先內容歸檔喺2020-08-06. 喺2020-11-29搵到.
7. ↑  Greenwald, Matthew. "Delta Lady - Leon Russell - Song Review". *AllMusic*. 原先內容歸檔喺2011-08-28. 喺2020-11-29搵到.
8. ↑  "Layla's 40th: The Where's Eric! Interview With Bobby Whitlock". *Where's Eric!*. 原先內容歸檔喺2020-10-24. 喺2020-11-29搵到.
**禾坑**係香港新界沙頭角同粉嶺之間一個谷，同時呢度係村名同地名，響正沙頭角公路禾坑段。最出名係鏡蓉書屋，出過唔少秀才。

禾坑，睇個名就知同禾有關，而坑就係谷咁解。呢一帶以前係種稻米。

地理
--

向住沙頭角海，有段又長又窄嘅谷地。而谷係北便麻雀嶺，同南便大瀝嶺夾成。而谷有幾條涌匯埋，流向沙頭角海。而禾坑，就響比較叾嘅一段。

禾坑出面有凹頭同麻雀嶺呢啲村。

因為禾坑比較埋，起沙頭角鐵路同之後沙頭角公路都響上禾坑附近，開山打通去粉嶺嗰邊。所以沙頭角公路，向沙頭角嘅石橋頭到向粉嶺嘅大塘湖一段，就叫做禾坑段。

史
-

禾坑係李氏客家村。呢一族人祖先，大宋末年（13世紀初）係住響福建。後尾，有一支搬到去廣東博羅。1860年代末，其中一支，李德華同個仔李權林就搬到新安禾坑。就係呢度嘅開山祖。

兩父子搬來嗰陣，有風水師李三友指點，就揀咗禾坑嘅坑口開村，即係禾坑村。後尾1730年，又有一支搬到去東北少少，新村叫**下禾坑**，而舊村就叫**上禾坑**。再過多廿年，1750年，又分多條村響舊村北面，大塱村隔離開多條**禾坑大朗**。

到1950年代，新界唔少村民就搬出去市區同海外。再李家三村，都有唔少人係咁，重有啲去到英國同牙買加。

參考
--

* 《鏡容書屋(小冊子)》. 康樂及文化事務署. 2003年3月.
**林村**（英文：**Lam Tsuen**）係香港一地，亦係一鄉。佢喺新界中部谷地，由大刀岃南，同大帽山東脈北夾住，谷地因此叫林村谷。谷口喺西南，谷背係林村坳。**林村鄉**係村盟，八鄉以東，蔡坑鄉以南，翕和鄉以東。舊時鄉歸雙魚約，今歸大埔區。林村鄉亦係大埔七約之一。

香港政府早年就開咗林錦公路，係呢區主要道路，方便駁去元朗、大埔、粉嶺等新市鎮。

林村名勝數處，有林村天后廟、林村許願樹、梧桐寨瀑布、萬德苑、嘉道理農場等。

名
-

林村得名自林氏，林村一帶，以坑下莆最大，村民姓林。坑下莆人，係遷自九龍蒲崗，遠祖來自福建。大宋坐船去到官富場落戶，佛堂門天后廟有碑爲記。現林村放馬莆，都有林村天后廟。

史
-

坑下莆村建於萬曆卅五年，卽一六零七年。

一八九八年，大清租地畀英國，拓展香港，此爲新界。香港政府無卽時接收。一八九九年，林村係大埔七約之一，有份反抗接收，是爲新界六日戰。喺大埔一役，林村鄉勇有份轟擊差人。及後遭英軍反擊，隨後退出戰事。英軍過林村谷，無戰事。上林村凹，有第二役，過主要係元朗嗰邊人打。

香港政府好快擺平件事。林村鄉歸入雙魚約。當時鄉有村，分別係坑下莆、社山、大菴、圍頭、田寮下、大菴山、梧桐寨、麻布尾、太陽輋、水窩、新塘、龍丫排、小菴山、在吉村、百石牛、坪朗、連凹、塘上、新圳、鍾屋村、放馬莆、新屋仔、石古壠。鄉唔只喺谷內，亦有喺大埔嗰邊嘅石古壠。

林村鄉按保甲法，分成六甲，並由六和堂共議。一九五四年，立林村鄉公所，取代六堂和地位，掌管鄉政。初時借天后廟做寫字樓，張枝繁擔住首屆主席。一九八一年，起咗林村鄉公所大樓，一九九八年重建，今有三層高。

一九七二年，國際獅子會三零三區分會，捐錢贊助起獅子會林村青年中心，有圖書室，大禮堂，學生文娛康樂之外，各大事都會喺度搞。

鄕
-

現時林村鄉有村二十六條，圍頭、南華莆、較寮下、坑下莆、放馬莆、新屋仔、鍾屋村、社山、塘上村、新村、龍丫排、田寮下、新塘、坪朗、大菴、大菴山、小菴山、寨乪、麻布尾、大洋輋、水窩、白牛石（上）、白牛石（下）、梧桐寨、蓮澳（李屋）、蓮澳（鄭屋）。

並唔係所有村都係林村谷之中，有啲越社山後面，亦有啲喺大窩嗰邊。

林村仍按舊日保甲法，分成六甲，並由六甲組成六和堂管理，如今喺林村鄉公所之下。第一甲，大菴山、坪朗、龍丫排、小菴山、田寮下、蓮澳李屋、蓮澳鄭屋；第二甲，寨乪、水窩、大菴；第三甲，新村、社山、新屋仔；第四甲，白牛石上村、白牛石下村、大陽輋、梧桐寨、麻布尾；第五甲，塘上村、鍾屋村、放馬莆；第六甲，
坑下莆、較寮下、圍頭、南華莆。

太平清醮
----

林村太平清醮，由乾隆年間，立天后廟之後訂落。村村鄉訂落，太平清醮，十年一屆，相沿至今。期間禁伐木，戒殺生，齋戒沐浴，酬謝神恩兼祭鬼。重有大戲，一連五日，人神共樂，祈求風調雨順，合境平安。十年一屆指，上一次太平清醮為第一年，數十年，所以實際為相距九年。來屆在二〇一七年十二月三到八號。

註
-

1. 1 2 3  〈林村歷史名勝〉. 原著喺2017年12月3號歸檔. 喺2017年9月8號搵到.
2. ↑  〈周日休遊：細說　林村往事〉. 原著喺2016年4月10號歸檔. 喺2017年9月7號搵到.
3. ↑  〈街知巷聞﹕林村二十六村 以林為家〉.
4. ↑  〈林村鄉公所〉. 原著喺2017年12月3號歸檔. 喺2017年9月8號搵到.
5. ↑  〈太平清醮〉. 原著喺2017年10月14號歸檔. 喺2017年9月8號搵到.

出面網頁
----

* 〈林村LAM TSUEN〉.
| How to read a taxoboxHow to read a taxobox**西蘭花brassica oleracea var. italica** |
| --- |
|  |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 十字花目 Brassicales |
|
|
|
|
|
|
|
|
| 科 | 十字花科 Brassicaceae |
|
|
|
|
|
| 屬 | 芸苔屬 *Brassica* |
|
|
|
|
|
|
|
| 種 | 甘藍 *B. oleracea* |
|

 |
|
| 二元學名 |
| ***Brassica oleracea* var. *italica***Plenck |
|
|
|
|
|
|
|
|
|
|
|
|
|
|
|

**西蘭花**（學名：*Brassica oleracea* var. *italica*，英文：Broccoli）係一種蔬菜，同花椰菜（花菜）、結球甘藍一樣係甘藍嘅變種，源於意大利，主要係食佢嘅花。

營養價值
----

西蘭花含有豐富嘅維他命C同膳食纖維，重有抗癌嘅多種營養成分，例如二吲哚甲烷同少量嘅硒。每100克嘅西蘭花就有89.2毫克嘅維他命C。其中發現咗一種叫做3,3'-二吲哚甲烷嘅物質，對人嘅先天免疫系統給予一個有效嘅調劑，有抗病毒、抗細菌同抗腫瘤嘅能力。西蘭花重有一種叫做葡萄糖蘿蔔硫苷嘅化合物，佢可以加工成為一種叫做蘿蔔硫素嘅抗癌物質。蘿蔔硫素嘅前身係硫代葡萄糖苷，由芥子酶（Myrosinase）轉化成蘿蔔硫素，然而芥子酶係熱不安定性，高溫烹煮會破壞佢嘅活性，大量減少蘿蔔硫素嘅形成。

西蘭花亦係吲哚-3嘅一個好來源，吲哚-3係一種可以增強細胞DNA修復、阻止癌細胞生長嘅化學物質。喺芸苔屬嘅植物入面，西蘭花唔單只有最高水平嘅類胡蘿蔔素，佢重特別含有豐富嘅葉黃素，以及適量嘅β-胡蘿蔔素。但係西蘭花嘅抗癌作用會喺水煮後大大減弱，因為用水煮過嘅西蘭花，其中嘅抗癌元素（例如蘿蔔硫素）會大大減少，水煮5分鐘就會減少20-30%，而煮10分鐘後更加會損失40-50%，煮30分鐘後會損失77%。但係其它煮食方法例如蒸、微波、炒等等，對佢嘅抗癌化合物並冇顯著嘅破壞。

西蘭花苗
----

西蘭花幼苗（英文：Baby Broccoli）嘅蘿蔔硫素含量係成熟西蘭花嘅30~50倍。有研究發現，生長到第五日嘅西蘭花苗擁有最高嘅活性蘿蔔硫素，蘿蔔硫素作為一種主要嘅抗氧化劑，本身會一直循環回收嚟利用，可以消滅成千上萬嘅自由基。

參考
--

引用

1. ↑  ，國家動物科學與動物醫學共享中心 互聯網檔案館嘅歸檔，歸檔日期2014年5月21號，.

書
* 薛聰賢 (2001年). 《《台灣蔬果實用百科第一輯》》 (中文). 薛聰賢出版社. ISBN 957-97452-1-8.
* Template:Cite isbn
* Template:Clref

資料庫
* 昆明植物研究所. "Brassica oleracea". 《《中国高等植物数据库全库》》. 中国科学院微生物研究所. 喺2009-02-24搵到.
**豪爾牛頓**（Huey P. Newton，1942年2月17號—1989年8月22號）係美國黑人領袖，佢喺路易士安娜州出世，創立「黑豹黨」（Black panthers）搞暴力革命，曾經訪問中國，見過周恩來同江青，最後畀人槍殺。

簡歷
--

豪爾牛頓𡃁仔嗰陣只係美國黑人區一個街邊爛仔，不過佢話自己同其他爛仔唔同，因為佢話自己就咁睇書，就讀識咗柏拉圖嘅哲學。

1964年佢因為街頭持械而被人拉咗去坐監，喺嗰陣時，美國社會好反動，好多例如黑人民權、女權、工人權益咁，好多社會抗爭，所以個社會好推崇公民抗命。豪爾牛頓因為持械而被人拉咗去坐監，點知畀人當咗係公民抗命嘅革命英雄。

坐咗6個月監放返出嚟之後，佢同兩個老友Bobby Seale 同 Richard Aoki 喺1966年搞咗個「黑豹黨」（Black panthers），佢哋認為，對於馬丁路德金嗰種和平抗爭已經唔耐煩，馬丁路德金嗰套已經過時，係時候要開始暴力革命。所以佢哋決定，黑豹黨要走嘅係一條暴力抗爭路線，以暴力手段為黑人爭取權益。

佢喺美國嘅黑人社區提倡馬克思主義，將一班弱勢社群武裝起嚟，鼓吹暴力革命，黑豹黨成員甚至會喺條街度持槍巡邏。畀美國政府當做眼中釘。

1968年佢因為誤殺罪要坐2-15年監，之後佢同黑豹黨個朵就更加響到全美國人人都識。

1970年佢上訴成功，放監出嚟，之後走去訪問中國，重得到周恩來同江青接見。返返美國之後，佢繼續走暴力革命路線，但美國社會已經唔再接受呢套。黑豹黨入面亦都分裂咗一班人出嚟，走返比較和平嘅抗爭路線，最後仲演變成一個基層福利團體。

但係豪爾牛頓唔單止無放棄暴力抗爭，而且仲搞得大鑊過以前，而實際上呢個時期已經佢已經唔可以再算係搞社會抗爭，直情係搞緊黑社會。佢有好多次殺人嘅紀錄，1974年曾經因為謀殺而畀人告，於是流亡咗去古巴。又挪用公款做毒品買賣，一日到黑打打殺殺。以前畀人當係社運英雄，呢個時候開始已經變咗麻煩友，人見人憎。

1977年返返美國。1989年因為挪用公款，喺一場槍戰度畀人3槍做瓜咗。



|  |  |
| --- | --- |
|  | 呢篇同美國人相關係楔位文。歡迎幫維基百科擴寫佢。睇 • 論 • 改 • 歷 |